Βαθύ Κόκκινο | Νοείται μια Αριστερά της κρατικής καταστολής;\nΚυριακή, 23 Ιανουαρίου, 2022 09:29:18\nΥπάρχει, πραγματικά, μια ενιαία αντίληψη για τις πολιτικές δημόσιας τάξης και εν γένει τις αντιεγκληματικές πολιτικές; Υπάρχει, πράγματι, ένας απολύτως κοινά αποδεκτός πυρήνας του τι πρέπει να κάνει το κράτος για να αισθάνονται οι πολίτες ασφαλείς; Και ποια πραγματικά είναι η σχέση ανάμεσα στις διαφορετικές τυχόν αντιλήψεις για τη δημόσια τάξη και ασφάλεια και στις διαφορετικές κοινωνικές και πολιτικές στρατηγικές για τη χώρα;\nΘα ξεκινήσω λέγοντας ότι πράγματι μπορεί να υπάρχει ένας ελάχιστος πυρήνας κοινών αντιλήψεων. Από την πιο δεξιά ως την πιο ακραία αριστερή αντίληψη (πιθανόν το φάσμα της αναρχίας να εξαιρείται σε κάποιο βαθμό), όλοι συμφωνούμε ότι δεν είναι επιθυμητό να σφάζονται άνθρωποι στη μέση του δρόμου, να τραυματίζονται άνθρωποι, να προσβάλλονται ακόμη και τα περιουσιακά δικαιώματα με έναν τρόπο βίας και αυτοδικίας. Φαντάζομαι ότι ακόμη και στο (μεταβατικό) σοσιαλιστικό κράτος, κάτι τέτοιο θα είναι τιμωρήσιμο και καταστάλσιμο. Ότι και εκεί θα υπάρχουν κατασταλτικοί μηχανισμοί, φιλικοί προς το λαό, που θα αποτρέπουν κάτι τέτοιο. Ότι και εκεί θα υπάρχουν δικαστήρια (πιθανόν λαϊκά) που θα απονέμουν ποινές και κυρώσεις για τέτοιες συμπεριφορές.\nΤο πιο ενδιαφέρον δεν βρίσκεται σε αυτά που ο Γ.Π. περιγράφει αλλά σε όσα παραλείπει να περιγράψει, αν και ως επιστήμων και κριτικός εγκληματολόγος, τα γνωρίζει πολύ καλά. Η θεματική της καταστολής στο σύγχρονο αλλά και στο παλιότερο αστικό κράτος δεν περιορίζεται στον παραπάνω «τεχνικό» πυρήνα της και μάλιστα ακόμη και αυτός ο «τεχνικός» πυρήνας μπορεί να ερμηνευθεί και να εφαρμοστεί με πολύ διαφορετικούς τρόπους. Καταρχήν, η πολιτική διάσταση της καταστολής δεν είναι τεχνικό ζήτημα. Η καταστολή του αστικού κράτους δεν υπάρχει μόνο για να συλλαμβάνει serial killers και βιαστές ή να εξαρθρώνει τη μαφία και τους δολοφόνους. Θα έλεγα μάλλον ότι αυτή η παντού υπαρκτή και αποδεκτή διάσταση δεν είναι καν η πρωτεύουσα. Οι κατασταλτικοί μηχανισμοί διαφυλάσσουν κυρίαρχα το κρατικό μονοπώλιο νόμιμης βίας καθώς και τα περιουσιακά δικαιώματα της άρχουσας τάξης απέναντι στα κινήματα και τις δυνάμεις που επιζητούν την κοινωνική αλλαγή και ιδίως τις δυνάμεις που επιζητούν την αλλαγή των παραγωγικών ταξικών σχέσεων. Αυτό ισχύει σε όλο το πλάτος της πολιτικής καταστολής, από τις διαδηλώσεις και τις απεργίες, από τις καταλήψεις και τις ριζοσπαστικές εκφράσεις γνώμης μέχρι (οριακά) την παρέμβαση των μηχανισμών σε συνθήκες οξείας πολιτικής κρίσης ως «πραξικόπημα». Επίσης, οι κατασταλτικοί μηχανισμοί διώκουν αυτονόητα και το πολιτικό έγκλημα είτε αυτό αφορά μια ειρηνική πολιτική συμπεριφορά είτε μια αμφισβήτηση του κρατικού μονοπωλίου βίας (από τη μορφή της αυτοάμυνας σε μια διαδήλωση μέχρι τη μορφή της πολιτικής τρομοκρατίας). Επίσης, καταστέλλουν τα πιο αδύναμα κομμάτια της εργατικής τάξης, τους άνεργους, τους μετανάστες, τους πρόσφυγες και διώκουν τους διαφορετικούς/ές». Το πρώτο πράγμα που πρέπει να κάνει μια ριζοσπαστική Αριστερά ως κυβερνητική δύναμη είναι να αποδυναμώσει την όψη αυτήν των κατασταλτικών μηχανισμών, προστατεύοντας έτσι τον εαυτό της αλλά και τις κοινωνικές δυνάμεις που εκπροσωπεί ή που υπερασπίζεται. Οφείλει, δηλαδή, προωθώντας τη δημοκρατία έστω στο πλαίσιο του αστικού κράτους να ενισχύσει την άσκηση των λαϊκών ελευθεριών, να διαλύσει τα πραιτωριανά σώματα, να διώξει τις βίαιες φασιστικές πρακτικές και να αμβλύνει (όχι να διαλύσει, γιατί αυτό επιτάσσει μια πιο μακροχρόνια πολιτική στρατηγική) τη διάσταση της πολιτικής καταστολής. Υπάρχουν άμεσα μέτρα που πρέπει να ληφθούν από την Αριστερά του αυτοσεβασμού -και όχι την Αριστερά του τίποτε- προς αυτήν την κατεύθυνση: κατάργηση των ΜΑΤ που δεν προστατεύουν παρά μόνο το αστικό καθεστώς και τίποτε παραπάνω, σχετικός εκδημοκρατισμός της αστυνομίας, κατάργηση των τρομονόμων και των αυταρχικών νομοθεσιών, εκδημοκρατισμός των αδικημάτων για τις διαδηλώσεις και κατάργηση του κουκουλονόμου, κατάργηση των φυλακών υψίστης ασφαλείας και εξανθρωπισμός των φυλακών, περισσότερα και όχι λιγότερα δικαιώματα για τους κρατούμενους. Επίσης, οι δικαστές θα πρέπει να έχουν λιγότερα αυταρχικά νομοθετικά μέτρα στη διάθεσή τους προς υλοποίηση. Αυτά τα μέτρα που μας θυμίζουν οι αναρχικοί -με τις όχι πάντοτε ορθές πρακτικές τους- είναι δημοκρατικά μέτρα του προγράμματος του ΣΥΡΙΖΑ και πρέπει να ληφθούν άμεσα και σε βάρος οιασδήποτε άλλης σκοπιμότητας. Ο Γ.Π. γνωρίζει όλα τα παραπάνω ως καθηγητής και μάλιστα ως καθηγητής με κριτικό βλέμμα. Το ερώτημα -και ως προς αυτόν αλλά και προς την κυβέρνηση- είναι γιατί υπάρχει δισταγμός για τη συνολικότερη προώθησή τους. Μήπως έχουν δημοσιονομική επιβάρυνση;\nΠρολαβαίνω ένα αντεπιχείρημα: Μα, έτσι, το κράτος θα γίνει ανασφαλές και αφρούρητο απέναντι στην τρομοκρατία και τη βαριά κοινή παραβατικότητα. Τι μας λέει αυτό το επιχείρημα; Ότι η βασική γραμμή άμυνας απέναντι στην ανομία ή στην κοινωνική αμφισβήτηση είναι οι δομές πολιτικής καταστολής και οι δομές του κράτους έκτακτης ανάγκης. Ότι ακόμη και μέτρα που επαναφέρουν μια ριζοσπαστική αλλά αστική δημοκρατία αυξάνουν το ρίσκο ή το «δίλημμα της ασφάλειας». Ότι το κράτος χρειάζεται το δικό του σκοτεινό χώρο, προκειμένου να περιφρουρηθεί, αλλιώς θα συνθηκολογήσει. Αν θυμάμαι καλά, αυτό ήταν και το επιχείρημα των Χριστιανοδημοκρατών και του ιταλικού ΚΚ, όταν ώθησαν τον Μόρο στο θάνατο (πράγμα που δεν ελαφρύνει τη θέση όσων τον δολοφόνησαν). Προφανώς, εδώ δεν λαμβάνονται υπόψη οι ανθρώπινες ζωές, υπερισχύει η Staatsraeson, το κύρος του κατασταλτικού κράτους. Κι επίσης, γιατί, άραγε, να εκθέτουμε τα σώματα των οργάνων των ΜΑΤ σε ρίσκο κινδύνου ζωής, όταν απλώς μπορούμε να τα καταργήσουμε και να τους καταστήσουμε πιο ασφαλείς; Προλαβαίνω ακόμη και το επιχείρημα ότι με την κατάργηση των ΜΑΤ δεν θα υπάρχει σώμα καταστολής ταραχών. Ως το 1975 υπήρχε, και ήταν η κοινή αστυνομία. Άρα, το πρόβλημα δεν είναι η καταστολή των ταραχών, αλλά η ύπαρξη συμβολικά και υλικά ενός αντικοινωνικού βαθιά ειδικού αστυνομικού σώματος. Staatsreason και πάλι.\nΚλείνοντας για την πολιτική καταστολή: δεν έχουμε καμία αυταπάτη ότι η πολιτική καταστολή θα συνεχίσει να υπάρχει, όσο υπάρχει όχι μόνο καπιταλιστικό κράτος αλλά και κράτος γενικά. Η παροδική δημοκρατική άμβλυνση της πολιτικής καταστολής χρειάζεται ένα αναγκαίο συμπλήρωμα: την ανάπτυξη της κοινωνικής δικαιοσύνης, την κοινωνική αναδιανομή και την κοινωνική διασφάλιση του πολίτη, κάτι που είναι διαφορετικό από μια πολιτική κρατικής ασφάλειας ή όπως αλλιώς λέγεται «νόμου και τάξης». Επίσης, η διεκδίκηση ανθρώπινων δικαιωμάτων, από όποιον και αν πραγματοποιείται ανεξαιρέτως, είναι μια θετική βασικά πραγματικότητα.\nΌμως, για να συνεχιστεί αυτή η συζήτηση, η Αριστερά των αξιών οφείλει να έχει απάντηση και στα ζητήματα της κοινής παραβατικότητας και της εγκληματικής ανομίας. Μπορεί να λέμε αθώα ότι δεν υπάρχει «δικαίωμα στην ασφάλεια» και στην κρατική καταστολή και μάλιστα σε αντιπαράθεση με τις πολιτικές ασφάλειας και μηδενικής ανοχής, αλλά αυτό δεν αναιρεί το γεγονός ότι οι φτωχοί ιδιαίτερα και όσοι ζουν σε περιοχές που αποτελούν δεξαμενές εξαθλίωσης, αισθάνονται απειλούμενοι από μια αύξουσα εγκληματικότητα, η οποία συνοδεύει φυσιολογικά την εξαθλίωση. Η αποτελεσματική προστασία τους και όχι κάποιο «δικαίωμα στην καταστολή» συνιστά σχεδόν φυσικό και αναφαίρετο δικαίωμα. Όμως, η αποτελεσματική αστυνομία που θα ανταποκριθεί σε αυτό το αίτημα θα είναι μια δημοκρατικότερη, δικαιοκρατικότερη και πολιτικά ελεγχόμενη αστυνομία, χωρίς φασιστικούς θυλάκους και χωρίς ειδικές δικονομικές υπερεξουσίες. Επίσης, θα είναι προσεκτικότερη στο να μην εισάγει μόνο τους άπορους και φτωχούς στο δικαστικό αντεγκληματικό κύκλωμα. Αυτό προϋποθέτει νομοθετικές μεταβολές αλλά και αναπροσανατολισμούς δράσης εντός της δημόσιας τάξης. Προϋποθέτει μια αντιρατσιστική και δημοκρατική επαναδιαπαιδαγώγηση της αστυνομίας αλλά και την επίγνωση ότι η μη δημοκρατική δράση ή παράλειψη της αστυνομίας δεν θα επιρρωνύεται από τις δικαστικές κρίσεις. Προϋποθέτει ακόμη δικαιοκρατικές πολιτικές για τη μετανάστευση αλλά και μέτρα που καθιστούν εφικτή την επιβίωση των φτωχών και των ανέργων. Η κοινωνική δικαιοσύνη είναι μεσοπρόθεσμα η καλύτερη αντεγκληματική πολιτική.\nΗ μη εμφιλοχώρηση αυτών των σκέψεων στη δημοσίευση του Γ.Π., ενός καθηγητή που σε άλλες συγκυρίες επέδειξε σημαντική κοινωνική ευαισθησία, προκαλεί έκπληξη. Και ιδίως προκαλεί έκπληξη -πέρα από την άδικη επίθεση στην Αριστερά- μια υπόρρητη προσχώρηση στην αντίληψη ότι το έγκλημα και η παραβατικότητα είναι εκφράσεις ενός ανιστορικού και αταξικού «Ηθικού Κακού», ενός Evil, πράγμα που οδηγεί αναγκαστικά στην πολιτική σάρωσης της ανομίας και στην προβληματική των «σπασμένων τζαμιών». Όμως, αυτό δεν αφορά, αν όντως επιχειρείται, την Αριστερά του Τίποτε. Αφορά τον Νεοσυντηρητισμό των Άλλων.\nΠηγή: Δημήτρης Μπελαντής – rproject.gr


Μπαρμπόσα, Πέκχαρτ και γκολ!\n11 Απρ 2016, 10:40 · Αθλητισμός από την Ελλάδα · Αφηστε σχολιο\nH AEK που βρήκε ξανά την ηρεμία της, ο Μπαρμπόσα που απέδειξε πως είναι κάτι πολύ απαραίτητο για την “Ένωση”, ο Πογέτ που παίρνει το δικό του credit για τη νίκη επί του Πανιωνίου, τα προβλήματα που δεν λείπουν και το θέμα του προπονητή που παραμένει ανοιχτό. Σχόλιο: Άκης Γεωργίου.\nΗ ΑΕΚ κατάφερε τελικά έστω και στο τέλος να κλείσει την κακή, για την ίδια, περίοδο κατά την οποία αγνοούνταν η νίκη, φτάνοντας ξανά σε ένα νέο τρίποντο, αυτή τη φορά απέναντι στον Πανιώνιο. Σε αντίθεση με τα περισσότερα από τα προηγούμενα ματς που έδωσε, η ομάδα του Γκουστάβο Πογέτ κατάφερε να δημιουργήσει κάποιες φάσεις και σε κανονική ροή αγώνα.\nΤο σημαντικό για τους “κιτρινόμαυρους” είναι ότι τα δύο γκολ του Τόμας Πέκχαρτ βάζουν ξανά το καράβι σε ήρεμα νερά κερδίζοντας χρόνο ενόψει της συνέχειας προκειμένου να δουλέψουν με ψυχραιμία. Ούτως ή άλλως πλέον η κανονική διάρκεια δεν κρίνει τίποτα. Για την ΑΕΚ απομένει ένα ακόμα ματς στη Λιβαδειά για την τελευταία αγωνιστική και στη συνέχεια ξεκινάει η διαδικασία στην οποία θα κριθούν οριστικά τα ευρωπαϊκά εισιτήρια.\nΓια τους “κιτρινόμαυρους” το διάστημα που θα ακολουθήσει θα είναι κάπως ιδιαίτερο αφού δεν είναι μεγάλα τα χρονικά σημεία μέσα στη σεζόν, κατά τα οποία έπαιζαν δύο ματς την εβδομάδα.\nΚαλύτερη στο πρώτο μέρος\nΣτο ματς με τον Πανιώνιο, σε αντίθεση με τους προηγούμενους αγώνες της στο πρωτάθλημα, η ΑΕΚ κατάφερε να δημιουργήσει κάποιες προϋποθέσεις προκειμένου να βρει καθαρές ευκαιρίες. Οι ευκαιρίες στο πρώτο 45λεπτο ήρθαν ωστόσο η ομάδα του Γκουστάβο Πογέτ δεν κατάφερε να γίνει πιο ουσιαστική και να πάρει κεφάλι στο σκορ.\nΑρχικά με τον Ντιέγκο Μπουονανότε στο 6ο λεπτό, με τον Βάργκας στο 20’ και στη συνέχεια με τη μεγαλύτερη ευκαιρία της “Ένωσης” στο πρώτο μέρος με το δοκάρι του Γιάκομπ Γιόχανσον ο οποίος μετά από το γύρισμα του Αραβίδη μέσα στην περιοχή, δεν έπιασε όσο γεμάτα ήθελε τη μπάλα και την έστειλε στο 28ο λεπτό στο δοκάρι του Διούδη.\nΣταδιακά ο ρυθμός της ομάδας του Γκουστάβο Πογέτ έπεφτε, ωστόσο στο μεγαλύτερο μέρος του αγώνα ήταν καλύτερη και είχε τη μπάλα. Στο δεύτερο ημίχρονο η ΑΕΚ ξεκίνησε δυνατά αλλά ο ρυθμός της έπεσε πιο γρήγορα αφού πρώτα κάποιες -λίγες- ευκαιρίες δεν αξιοποιήθηκαν, όπως και στην αρχή.\nΑποβολή και “χρυσές” αλλαγές”\nΌταν έμεινε με δέκα η “Ένωση” λόγω της αποβολής του Κορδέρο, όσο κι αν ακούγεται παράδοξο… άρχισε να φορτσάρει και με τη σέντρα του Πορτογάλου (ίσως η πρώτη καλή σέντρα της ΑΕΚ στο ματς) και το εκπληκτικό τελείωμα του Τσέχου, βρήκε το πρώτο της γκολ στο 72’, πάνω που είχαν αρχίσει να τη ζώνουν τα φίδια. Μετά από συνεργασία των Μπαρμπόσα-Πέκχαρτ ήρθε και το δεύτερο γκολ για τους “κιτρινόμαυρους” με τις δύο αλλαγές του Γκουστάβο Πογιέτ να αποδεικνύονται “χρυσές” και να βγάζουν την ΑΕΚ από τη δύσκολη θέση.\nΓια την ΑΕΚ αποδείχτηκε -για μία ακόμα φορά- ότι ο Μπαρμπόσα είναι κάτι πολύ απαραίτητο. Βοήθησε από τον πάγκο ο Πογέτ όταν τον έβαλε, όπως συνέβη και με τον Πέκχαρτ. Δύο ασίστ ο Πορτογάλος, ακόμα δύο γκολ ο Τσέχος ο οποίος έφτασε τα τρία τέρματα στο ελληνικό πρωτάθλημα (σκόραρε και στο Καυτατζόγλειο), γεγονός που θα βοηθήσει και στην ψυχολογία του. Είναι σέντερ φορ. Όχι κάποιας σούπερ ποιότητας, αλλά original σέντερ φορ. Αν συνεχίσει έτσι θα γίνει ότι πρέπει για πρώτη αλλαγή όταν η ΑΕΚ ψάχνει το γκολ, ακόμα και στη νέα σεζόν.\nΠιστώνεται τις αλλαγές ο Πογέτ\nΟ Πογέτ παίρνει το δικό του credit για το ματς με τον Πανιώνιο αφού συνέβαλε στο να γίνει η ομάδα αποτελεσματική. Εννοείται ότι τα προβλήματα δεν λείπουν και δεν πρέπει να κριθεί οτιδήποτε γίνεται σε μια ομάδα σαν την ΑΕΚ με τη λογική “δοκάρι και μέσα θεός, δοκάρι και έξω άμπαλος”. Τα πάντα στο θέμα του προπονητή είναι ανοιχτά, δεν αλλάζει κάτι σε αυτό και η πορεία θα δείξει τα πάντα. Πρώτα την επιθυμία της ΑΕΚ, αν καταστάλαξε δηλαδή στο ότι θέλει τον Πογέτ για την επόμενη μέρα της, και μετά στο αν θα μπορέσει να καλύψει τα “θέλω” του προπονητή, αν φτάσουμε ως εκεί.


Locus Publicus - Editorium: Η επιδρομή των στερημένων\nPosted by Locus Publicus at Sunday, December 20, 2009\nsquarelogic December 20, 2009 at 7:14 PM\nΚαλά Χριστούγεννα φίλε Λόκους σε σένα και την οικογένεια σου με υγεία και χαρές!\nΑς βάλουμε,μέρες που είναι,στην άκρη αυτά που μας πληγώνουν και που μας ανησυχούν-έτσι κι αλλιώς μπροστά μας θα τα βρούμε!Δεν έχω ακόμη παραστάσεις από την αγοραστική κίνηση στην Αθήνα της κρίσης για να συγκρίνω,αλλά ψυχανεμίζομαι άνοιγμα της ψαλίδας: στις ακριβές περιοχές κρίση δεν θα υπάρχει,στα μικρομάγαζα των γειτονιών ο αγιος Βασίλης θα περάσει πολύ ξώφαλτσα...\nathinovio December 21, 2009 at 2:53 AM\nΚαλές και ζεστές γιορτές να έχεις με την οικογένειά σου λόκους.\nΤα χριστούγεννα ας τα εφχαριστηθούμε και ας προσέχουμε τον υπόλοιπο καιρό το πως ζούμε.\nΠεραστικός December 21, 2009 at 3:02 AM\nΒάσσια December 21, 2009 at 10:05 AM\nΚαλές Γιορτές Locus.\nΌμορφες μουσικές με την νέα σου "σύντροφο".\nΝα χαίρεσαι την Λοκοπουλίνα και τα Λοκόπουλα\napneagr December 21, 2009 at 1:31 PM\nMeropi December 21, 2009 at 3:46 PM\nΤην κιθάρα εσύ παρήγγειλες ή κανένα Λοκουπουλάκι? Όποιος και να την παρήγγειλε, να τη χαίρεσαι, μαζί και το καινούργιο αμάξι!!\nΚΑΛΕΣ ΓΙΟΡΤΕΣ εύχομαι!\ngiant13 December 21, 2009 at 4:30 PM\nΑπίθανος αυτοσαρκασμός στο τέλος του ποστ!!!\nΧαρούμενες γιορτές σε σένα και την οικογένεια σου.\nΚαλά σολαρίσματα με την κιθάρα και όμορφες διαδρομές με το Volkswagen.\nManoliscus December 21, 2009 at 5:42 PM\nΚαλές γιορτές loce!\nΠολλές ευχές για ένα 2010 γεμάτο υγεία, πνευματική διαύγεια και ελευθερία!\nNdN December 21, 2009 at 5:46 PM\nΦίλε Locus χρόνια πολλά και καλές γιορτές σε σένα και στην οικογένεια σου! Τα συγχαρητήρια μου στην Λοκοπουλίνα για την επιλογη της...και καλοτάξιδο!\nLocus Publicus December 22, 2009 at 8:41 AM\nΑνταποδίδω τις ευχές μου φίλε Squarelogic, για υγεία, πρόοδο και ευτυχία. Η οικονομική ανάκαμψη δεν έχει έρθει ακόμα στην Αμερική, παρά το ζεστό χρήμα του Ομπάμα. Στο βαθμό όμως που γίνεται, ο κόσμος ξεδίνει όσο μπορεί. Τα Χριστούγεννα ήταν και θα παραμείνουν μια ιδιαίτερη γιορτή. Για τα παιδιά, ιδιαίτερα, μια πραγματική ανάμνηση ζωής. Τις ευχές μου.\nΕυχές και για σένα, τα παιδιά σου και την οικογένειά σου αγαπητή μου Αθηνά. Πράγματι, ας αφήσουμε τις γιορτές να μας λούσουν με τα φώτα τους, ενα μικρό ίσως διάλειμμα στην καθημερινότητα που απο Ιανουάριο θα επανέλθει πάλι δυναμικά. Σωστά το λές, πρίν γίνει οτιδήποτε συλλογικό, πρέπει ο καθένας μας να κοιτάξει πρώτα ατομικά τη ζωή του. Φιλάκια.\nΠεραστικέ μου χρόνια σου πολλά. Με καλά πόστ, υπέροχα σκίτσα, και ανταποκρίσεις απο το αθηναικό κέντρο. Ευχαριστώ και ανταποδίδω.\nΕυχαριστώ φίλη Βάσσια, ευχές και σε σενα και την οικογένειά σου. Η νέα "σύντροφος" είναι παρέα ζωής. Θα την τιμήσω ιδιαίτερα φέτος, με κάποια ειδικά μαθήματα που σχεδιάζω:)\nEυχαριστώ για τις ευχές, και την αναδημοσίευση. Τιμή μου. Καλά Χριστούγεννα με υγεία και δύναμη. Πολύ όμορφη και πρωτότυπη η "κάρτα". Νάσαι καλά.\nΕγώ την παρήγγειλα φίλη Μερόπη, θα μπεί στην μουσική συλλογή, με διάφορες αλλες ακουστικές. Τούτη η κιθάρα είναι κλασσική. Χειροποίητη, πανέμορφη. Τα λοκοπουλάκια πήραν φέτος κι αυτά απο ένα καλό δώρο. Ο μεγάλος μου γιός απέκτησε το πρώτο του laptop. Kαλά Χριστούγεννα και σε σένα:)\nΑυτοσαρκάζομαι φίλε Γίγαντα, διακινδυνεύοντας πλήγμα το τέλειο ιντερνετικό προφίλ μου! Χαρούμενες γιορτές και σε σένα και την οικογένεια σου. Φέτος θα κάνω κάποια ιδιαίτερα μουσικά μαθήματα, και θα ολοκληρώσω, ελπίζω και κάποια διαβάσματα που έμειναν κενά απο πέρσυ. Νάσαι καλά φίλε μου.\nΑγαπητέ Manoliscus, καλωσήρθες, και χρόνια πολλά. Ομορφο το μπλογκ σου. Τώρα που σε έμαθα θα σε επισκέπτομαι. Δύναμη και υγεία και σε σένα:)\nΕυχαριστώ φίλε NdN, υγεία και ευτυχία και σε σένα στο (χιονισμένο) Λονδίνο. Και σε όλα τα παιδιά της παρέας σου. Το νέο όχημα είναι υπέροχο. Πρόκειται για το VW Passat, με θερμαινόμενες δερμάτινες θέσεις, τρομερά κρατήματα και ασφάλεια. Γνωστό στην Ελλάδα και ως "Ο Πασάς". Τις ευχές μου:)\nαθεόφοβος December 22, 2009 at 11:57 AM\nΒλέπω ότι σε έχουν ενθουσιάσει τα θερμαινόμενα καθίσματα του νέου αυτοκινήτου που προφανώς είναι χρήσιμα όταν πιάνει ψόφος εκεί.\nΤο δικό μου που έχει και αυτό θερμαινόμενα δεν τα έχω ανάψει ποτέ παρα μόνο μια φορά μόλις το πήρα που κατα τύχην πάτησα το κουμπί αυτό και σε λίγο η γυναίκα μου άρχισε να διαμαρτύρεται τι αμάξι είναι αυτό που πήρα και έχει ανάψει ο πισινός της!\nΕύχομαι καλές γιορτές σε όλη την οικογένεια γεμάτες με μελωδίες από την νέα κιθάρα που μαζεμένη λόγω των ημερών όλη η οικογένεια θα σε απολαμβάνει να σε ακούει ώστε στο τέλος αντί για χειροκρότημα θα σου προτείνουν:\nδεν πάμε καμιά βόλτα με το αυτοκίνητο!\nLocus Publicus December 22, 2009 at 12:18 PM\nΨόφος δεν θα πεί τίποτα φίλε Αθεόφοβε, αυτή τη στιγμή το χιόνι έφτασε το μισό μέτρο, και η θερμοκρασία 11 Φαρενάιτ. Τα παράθυρα παγώνουν κάθε πρωί απο το κρύο, και δεν κατεβάινουν. Είναι μέσα στα ωραία του χειμώνα.\nΑυτό ρώτησε και η σύζυγος τον πωλητή. "Να το πάρω ή να μην το πάρω αυτό τα αυτοκίνητο. Εχουμε και δάνειο σπιτιού". Και ο πωλητής, αθεόφοβος κι αυτός, απάντησε "Βεβαίως και να το πάρετε, αν χάσετε το σπίτι σας μπορείτε να κοιμάστε και στο αυτοκίνητο!". '\nΗ κιθάρα χρειάζεται και για τα γεράματα. Οποιος παίζει κιθάρα στα τοπικά μπίνγκος, μαζεύει όλες τις κυρίες των προαστίων. Με καμμιά εικοσαριά χιτάκια γίνεσαι Ελβις!!\nΚαλές γιορτές, υγεία, και δύναμη!!\nglam December 23, 2009 at 10:14 AM\nΣυπτωματικά πέρασα έξω από εργαστήριο που φτιάχνουν κιθάρες και σε θυμήθηκα....\nΔεν μπήκα μέσα, ο λόγος; Ενώ είμαι 4 μέρες στην Ισπανία, και μιλώ τέλεια τα Ισπανικά, οι Ισπανοί δεν με καταλαβαίνουν καθόλου......περίεργο!\nria December 24, 2009 at 7:01 AM\nείμαι πολύ ζαλισμένη για να διαβάσω και να σχολιάσω φίλε μου.\nμόνο για τις ευχές μου πέρασα.\nνα χαίρεσαι τα ελληνοιρλανδάκια σου!\nLocus Publicus December 24, 2009 at 7:20 AM\nΧΡΟΝΙΑ ΠΟΛΛΑ και ΚΑΛΑ φίλε glam , και καλή διαμονή στην Ισπανία. Αν ήμουνα στη θέση σου, θα αγόραζα και άλλη κιθάρα. Μια κιθάρα πάνω, μία κάτω, δεν χάλασε ο κόσμος. Οσο για την γλώσσα, είναι θέμα χρόνου. Χρειάζεται τουλάχιστον δύο εβδομάδες να τελειοποιηθείς:)\nΕυχαριστώ Ria μου, χρόνια πολλά και σε σένα, και στον Ιάσιο. Να σας βρεί ο νέος χρόνος καλά. Με υγεία και πρόοδο.\nkSamson December 24, 2009 at 1:14 PM\nΠΡΩΤΑ ΜΕ ΥΓΕΙΑ\nΣΕ ΣΕΝΑ ΚΑΙ ΤΗΝ ΟΙΚΟΓΕΝΕΙΑ ΣΟΥ\nείθε το νέο έτος να φέρει αυτά που ξέχασε το προηγούμενο\nΚωνσταντίνος Σαμψών - Αγρίνιο\nLocus Publicus December 24, 2009 at 7:25 PM\nΜέγιστε φίλε και συμπατριώτη Κώστα, ολόψυχα ευχαριστώ. Υγεία, πρόοδο και δύναμη σε σένα και την οικογένειά σου. Χαιρετισμούς και στα παιδιά του γραφείου. Να μου φιλάτε όμορφη την γενέτειρα για την ημέρα της επιστροφής. Και την ΠΑΝΑΙΤΩΛΙΚΑΡΑ!!\nDormammu December 25, 2009 at 5:57 AM\nΚαλές γιορτές LOCUS και ευχές για υγεία και οικογενειακή ευτυχία!\nLocus Publicus December 25, 2009 at 8:07 AM\nΕυχαριστώ φίλε Dormammu, υγεία και δύναμη σε σένα και την οικογένειά σου. Νάχουμε μια καλή νέα χρονιά. Τις ευχές μου.\nmtryfo December 26, 2009 at 5:06 PM\nΚΑΛΕΣ ΓΙΟΡΤΕΣ... γεμάτες υγεία, ευτυχία και όμορφες οικογενειακές στιγμές με την καλή σου σου και τα καμάρια σας!!!\nΜακάρι ο καινούργιος χρόνος να είναι καλός για όλο τον κόσμο...\n(πιο πολύ ζήλεψα την κλασσική κιθάρα απο το αυτοκίνητο πάντως... το δηλώνω και αμαρτίαν ουκ έχω :) )\nLocus Publicus December 26, 2009 at 11:49 PM\nΜαρία μου σ' ευχαριστώ. Καλή χρονιά και χρόνια πολλά και απο μένα, με υγεία, πρόοδο και ευτυχία. Και συχνή αντάμωση με τα παιδιά.\nΗ κιθάρα είναι καλύτερη απο το αυτοκίνητο. Η μουσική είναι για μένα μια καθημερινή ενασχόληση. Το μόνο που μετανοιώνων στη ζωή μου, είναι γιατί δεν αφιέρωσα κάποτε χρόνο για ειδικές μουσικές σπουδές. Αλλά δεν πειράζει, τίποτα δεν είναι τέλειο. Τις ολόθερμες ευχές μου.\nYosemite Sam December 27, 2009 at 2:08 AM\nΚαλή χρονιά locus σε σένα και τους δικούς σου.\nΕλπίζω και εύχομαι το 2010 να συνεχίσεις να μας κάνεις παρέα γιατί σε συνηθίσαμε.\nLocus Publicus December 27, 2009 at 11:48 AM\nΦίλε Yosemite καλή χρονιά και σε σένα, με υγεία και δημιουργία. Δεν γνωρίζω ακόμα τί θα κάνω μπλογγικά το 2010, χαίρομαι πάντως που απέκτησα εδώ μια πολύ καλή παρέα, με πνευματώδεις ανθρώπους. Χωρίς αυτήν, κανένα μπλόγκ δεν μπορεί να συνεχίσει. Μάλλον το μπλόγκ θα μείνει ενεργό και τον επόμενο χρόνο, αν και σε προσωπικό επίπεδο έχω κάποια σχέδια που θα απαιτήσουν τον χρόνο μου. Ευχαριστώ για τις ευχές σου. Αντε να δούμε τί μας επιφυλλάσει το μέλλον:)


►Αγαπητέ μου Αντώνη, πανηγυρίζω κι εγώ μαζί σου στην θριαμβευτική σου νίκη που διανοίγει μια νέα προοπτική για την Ελλάδα μας! Με αγάπη, δικός σου,\n►Οι μάζες των ψηφοφόρων της Ν.Δ. ευθυγραμμίστηκαν απολύτως με τις διαθέσεις του συνόλου του ελληνικού λαού και μαύρισαν την Ντόρα, εκλέγοντας αρχηγό τον Αντώνη Σαμαρά με άνετη πλειοψηφία. Είναι εξόφθαλμο ότι η Ντόρα πλήρωσε ακριβά τόσο τις ενδοτικές θέσεις της στα κορυφαία ζητήματα της εξωτερικής μας πολιτικής (υπέρμετρος φιλοαμερικανισμός, υποστήριξη του σχεδίου Ανάν, υποχωρητικότητα απέναντι στην Αγκυρα και στα Σκόπια, υπονόμευση της ενεργειακής συνεργασίας με τη Ρωσία κ.λπ.) όσο και τον ακραίο νεοφιλελευθερισμό της στα οικονομικά ζητήματα .\n►Είναι ηλίθιες ιδεολογίες από τη δεκαετία του 1970 η ανεπιφύλακτη αγάπη για καθετί κρατικό, η περιφρόνηση για τους επιχειρηματίες και το εγγενές μίσος για τις Ηνωμένες Πολιτείες. Κάτω τα δόγματα. Πάνω η Αριστερά που είναι ικανή να σκεφθεί προοδευτικά! Με άλλα λόγια, έχω θεραπευτεί παντελώς από υπεραπλουστεύσεις. Δεν διαχωρίζω πια τον κόσμο σε καλό και σε κακό, δεν σκέφτομαι σε άσπρο και μαύρο. Μετανόησα!\nΧοσέ (Πέπε) Μουχίκα\n►Η νίκη του Μουχίκα μάς λέει ακόμα ότι δεν μπορούμε να υπεραπλουστεύουμε ένα φαινόμενο: Δεν είναι πάντα το παρελθόν του ανδρός ή της παράταξης που καθορίζει ένα πολιτικό πρόγραμμα. Ο Ουρουγουανός δηλώνει σήμερα πεπεισμένος για τις αρετές της ελεύθερης οικονομίας και των ξένων επενδύσεων. Δεν προτίθεται να πειράξει τις άριστες σχέσεις της μικρής του χώρας με τις ΗΠΑ.\n►Τη μείωση των φορολογικών και άλλων επιβαρύνσεων της επιχείρησης είμαστε υποχρεωμένοι να την κάνουμε. Διότι όλες οι γειτονικές μας χώρες ρίχνουν τους φορολογικούς συντελεστές. Εμείς πώς θα προσελκύσουμε ξένες επενδύσεις αν αυξήσουμε τους φόρους μας; Γιατί να έρθει ο ξένος επενδυτής να βάλει τα λεφτά του στην Ελλάδα;\n►Οι ισορροπίες κορυφής και η διάθεση να μη θιγούν τα κεκτημένα των στελεχών και της γραφειοκρατίας ακυρώνουν στην πράξη τον καθοριστικό ρόλο που παίξαμε στη δημιουργία του ΣΥΡΙΖΑ. Ούτε η άχρωμη οραματικά στάση του σ. Τσίπρα ούτε ο οπορτουνίστικος πατερναλισμός του σ. Αλαβάνου συνιστούν λύση.\nAριστερή Ανασύνθεση (ΣΥΝ)


Wall Street ΗΠΑ Nasdaq Dow Jones\n12/11/2020, 00:31 1\nΣτροφή 180 μοιρών πραγματοποίησε σήμερα ο Nasdaq στη Wall Street, κλείνοντας με άνοδο 2,01% και διαγράφοντας παράλληλα το μεγαλύτερο μέρος από τις συνολικές σχεδόν 3% απώλειες, που σημείωσε κατά τις 2 προηγούμενες συνεδριάσεις.\nΟι επενδυτές επέστρεψαν στις μετοχές των τεχνολογικών εταιρειών και έμειναν μακριά από τους οικονομικά ευαίσθητους κλάδους, καθώς ζυγίζουν την πρόοδο αναφορικά με το εμβόλιο του κορωνοϊού και την πιθανότητα μιας οικονομικής ανάκαμψης.\nΜετά την απότομη πτώση για δύο ημέρες, οι μετοχές των εταιρειών που ευνοήθηκαν από το «μένουμε σπίτι», όπως των Microsoft, Amazon, Apple και Netflix, έσπρωξαν προς τα πάνω το Nasdaq.\nΚαθώς ανακοινώνονται νέοι περιορισμοί, οι μετοχές των αλυσίδων λιανικής πώλησης όπως η Macy’s δέχθηκαν πιέσεις, μαζί με αυτές του κλάδου ταξιδίων και αναψυχής.\nΟ Dow Jones υποχώρησε 0,08%, κλείνοντας στις 29.397,63 μονάδες, ο S&P 500 κέρδισε 0,77%, σε 3.572,66 μονάδες και ο Nasdaq πρόσθεσε 2,01%, σε 11.786,43 μονάδες.\nΟι αγορές έχουν βρει στήριξη, αφότου ο Δημοκρατικός Τζο Μπάιντεν ανακηρύχθηκε νικητής των εκλογών στις ΗΠΑ, την ώρα που ο Ντόναλντ Τραμπ καταθέτει αγωγές κι ενώ μέχρι στιγμής δεν έχουν αποδειχθεί προβλήματα με την καταμέτρηση των ψήφων.\nΤο κόμμα των Δημοκρατικών διατήρησε τον έλεγχο της Βουλής των Αντιπροσώπων με χαμηλότερη πλειοψηφία, σύμφωνα με το Associated Press. Ως αποτέλεσμα, οι επενδυτές επικεντρώνονται τώρα στο εάν μπορεί να κερδίσει τον έλεγχο της Γερουσίας από τους Ρεπουμπλικανούς, κάτι που δεν θα αποφασιστεί μέχρι τις ειδικές εκλογές του Ιανουαρίου.\nΟι Δημοκρατικοί ενδέχεται να μην μπορούν να περάσουν το μεγαλύτερο νομοσχέδιο οικονομικής στήριξης, εάν οι Ρεπουμπλικανοί διατηρήσουν την πλειοψηφία της Γερουσίας.\nΗ μετοχή της Lyft κινήθηκε ανοδικά, μετά την ανακοίνωση της εταιρείας διαμοιρασμού μετακινήσεων ότι εργάζεται σε μια νέα υπηρεσία, για να πάρει ένα κομμάτι της αναπτυσσόμενης αγοράς παράδοσης τροφίμων κι ενώ προσπαθεί να αντισταθμίσει τη μείωση των τριμηνιαίων εσόδων της.\nΗ σφαγή των βιζόν: Μετά τη Δανία... και στην Ολλανδία κρούσματα κορωνοϊού σε φάρμες εκτροφής\nτο χρηματιστηριο της αμερικής ποτέ δεν πέφτει. είναι μόνο ανοδικό. για διάφορους λόγους. όπως πχ λόγο του πληθωρισμού του δολαρίου ο κόσμος κάνει hedging αγοράζοντας μετοχές.


Ανοιχτός διαγωνισμός για την ανάθεση του έργου ΕΠΙΣΚΕΥΗ ΣΙΔΗΡΑΣ ΣΤΕΓΗΣ ΑΙΘΡΙΟΥ ΔΗΜΟΣΙΟΥ ΚΑΠΝΕΡΓΟΣΤΑΣΙΟΥ στο κτίριο της Βουλής επί της οδού Λένορμαν 218\nΠΡΟΣΟΧΗ: Νέα Ημερομηνία Διεξαγωγής Διαγωνισμού\n( Ανακοίνωση Νέας Ημερομηνίας )\n1. Η Βουλή των Ελλήνων, προκηρύσσει ανοιχτό διαγωνισμό για την ανάθεση του έργου ΕΠΙΣΚΕΥΗ ΣΙΔΗΡΑΣ ΣΤΕΓΗΣ ΑΙΘΡΙΟΥ ΔΗΜΟΣΙΟΥ ΚΑΠΝΕΡΓΟΣΤΑΣΙΟΥ στο κτίριο της Βουλής επί της οδού Λένορμαν 218, με προϋπολογισμό 1.540.000,00 ΕΥΡΩ. Το έργο συντίθεται από την ακόλουθη κατηγορία: α) κατηγορία ΟΙΚΟΔΟΜΙΚΩΝ, με προϋπολογισμό 1.216.210,46ΕΥΡΩ, (δαπάνη εργασιών, ΓΕ και ΟΕ και απρόβλεπτα).\n2. Οι ενδιαφερόμενοι μπορούν να παραλάβουν τα συμβατικά τεύχη του διαγωνισμού (Διακήρυξη, Συγγραφή Υποχρεώσεων κ.λ.π) μετά από συνεννόηση στο τηλέφωνο 210-3733517, μέχρι τις 15/12/2011. Η διακήρυξη του έργου έχει συνταχθεί κατά το εγκεκριμένο από τον υπουργό ΠΕΧΩΔΕ υπόδειγμα τύπου (Β).\nΠληροφορίες στο τηλέφωνο 210-3733517, FAX επικοινωνίας 210-3733500, αρμόδιος υπάλληλος για επικοινωνία Λαγάνη Ελένη.\n3. Ο διαγωνισμός θα διεξαχθεί στις 20/12/2011, ημέρα ΤΡΙΤΗ και ώρα 10π.μ., από Επιτροπή που θα συστήσει η Αρμόδια Αρχή, στα γραφεία της Διεύθυνσης Τεχνικών Υπηρεσιών της Βουλής, Λ. Αμαλίας 22-24, Αθήνα με το σύστημα υποβολής προσφορών «με επιμέρους ποσοστά εκπτώσεως» του άρθρου 6 του Ν3669/2008.\n4. Στο διαγωνισμό γίνονται δεκτοί α) ημεδαποί διαγωνιζόμενοι, μεμονωμένοι ή σε κοινοπραξία, εγγεγραμμένοι στο Μ.Ε.ΕΠ, που καλύπτουν τις κατηγορίες και τάξεις του έργου, ήτοι τάξεις 2η έως και 4η τάξη για έργα κατηγορίας ΟΙΚΟΔΟΜΙΚΑ, για εργοληπτικές επιχειρήσεις με έδρα εντός του Νομού του έργου και εφόσον ανήκουν στην 2η έως και 3η τάξη για έργα κατηγορίας ΟΙΚΟΔΟΜΙΚΑ, για εργοληπτικές επιχειρήσεις με έδρα εκτός του Νομού του έργου, β) αλλοδαποί διαγωνιζόμενοι που αποδεικνύουν ότι κατά την τελευταία πενταετία, έχουν εκτελέσει έργα παρόμοια (ποιοτικά και ποσοτικά) με το δημοπρατούμενο.\n5. Για τη συμμετοχή στο διαγωνισμό απαιτείται η κατάθεση εγγυητικής επιστολής ύψους 24.324 ΕΥΡΩ και ισχύ τουλάχιστον εννέα (9) μηνών και 30 ημερών, μετά την ημέρα διεξαγωγής του διαγωνισμού. Ο χρόνος ισχύος των προσφορών είναι εννέα (9) μήνες από την ημερομηνία δημοπράτησης (άρθρο 24 παρ. 2 και 3 του Ν. 3669/09).\n6. Το έργο χρηματοδοτείται από τον Τακτικό Προϋπολογισμό της Βουλής και υπόκειται στις κρατήσεις που προβλέπονται για τα έργα αυτά.\n7. Προκαταβολή δεν θα χορηγηθεί.\n8. Το αποτέλεσμα της δημοπρασίας θα εγκριθεί από την Προϊσταμένη Αρχή Εποπτείας Έργων Βουλής.\n9. Τέλος σας γνωρίζουμε ότι το κείμενο της περίληψης της διακήρυξης της δημοπρασίας δημοσιεύεται και στην ηλεκτρονική διεύθυνση της Βουλής των Ελλήνων: www.hellenicparliament.gr στην ενότητα Διακηρύξεις Διαγωνισμών.\nΑπόφαση: Έγκριση Αποτελέσματος Δημοπρασίας


ΤΟ ΠΑΘΟΣ ΣΤΑ ΑΚΡΑ | Bookstand Files\nΤΟ ΠΑΘΟΣ ΣΤΑ ΑΚΡΑ\n«Ο Τροχός της τύχης», Τζ. Τανιζάκι, μετ. Μ. Σοφιανού, εκδ. Ροές, 1986, σελ. 221\nΗ διαστροφή είναι ύπουλο όπλο στα χέρια των συγγραφέων, μπορεί να συγκινήσει, να απασχολήσει, ίσως κάποτε να σκανδαλίσει τον αναγνώστη. Ένα βιβλίο που γράφτηκε το 1928 και ασχολείται με την καταραμένη σεξουαλική σχέση δυο γυναικών δεν μπορεί παρά να σόκαρε στην εποχή του. Σήμερα; Στο δικό μας αιώνα ο αισθησιασμός είναι μια πιο μπερδεμένη ιστορία, ο ερωτισμός κάποτε ύπουλα συνδέεται με τις άγριες σκηνές σεξ σε όλες τις αποχρώσεις του ατάλαντου γκρι και χάνεται η μαγεία της απαγόρευσης.\nΣτο μυθιστόρημα του Τζ. Τανιζάκι «Ο τροχός της τύχης» δεν υπάρχει ούτε μια ερωτική σκηνή, όμως η αίσθηση της λαγνείας ελλοχεύει σε κάθε λέξη. Ο συγγραφέας δεν σοκάρεται από την ομοφυλοφιλική σχέση των πρωταγωνιστριών του, παρά μόνον από το μυαλό της θεϊκά αιθέριας ύπαρξης που είναι η μια εκ των δυο ηρωίδων. Είναι ο έρωτας αυτός καθ’ αυτός που θα τις οδηγήσει στην καταστροφή ή μάλλον η πιο σκοτεινή εμπλοκή του, αυτή της σκλαβιάς.\nΜια νεαρή καθωσπρέπει παντρεμένη γυναίκα, η Σονόκο Κακιούτσι για να διασκεδάσει την πλήξη της αρχίζει μαθήματα ζωγραφικής σε μια τοπική Σχολή. Εκεί βγαίνει μια φήμη πως έχει σχέσεις με μια πανέμορφη κοπέλα, όμοια αρχαία θεά, τη Μιτσούκο, την οποία ούτε καν γνωρίζει. Με αφορμή το κακόβουλο κουτσομπολιό οι δυο γυναίκες θα συναντηθούν και θα αναπτυχθεί μεταξύ τους μια ερωτική σχέση απόλυτης εξάρτησης. Η Σονόκο θα επιβάλλει την ερωμένη της στον άντρα της -που πιθανότατα δεν την παρατά γιατί στηρίζεται οικονομικά από τα πεθερικά του- θα ανεχτεί τα καπρίτσια της, τα ψέματα, τις προσβολές, το δολοπλόκο χαρακτήρα της, τον εραστή της και τελικά θα φτάσει στην καταστροφή.\nΟ χαρακτήρας της Μιτσούκο, το πλάσμα με την απόκοσμη ομορφιά που αρέσκεται να ανακατεύει τους θαυμαστές του με μια μόνο κίνηση του κεφαλιού, είναι μια κλασική λογοτεχνική Ιαπωνική φιγούρα. Ο συγγραφέας τη βάζει να εμπλέκεται σε ένα σωρό μηχανορραφίες, να συμπεριφέρεται τόσο εγωιστικά όσο μια θεότητα, αλλά ταυτόχρονα την αποδομεί, της δίνει ανθρώπινα, σεξουαλικά κίνητρα. Η Μιτσούκο δεν παύει στιγμή να είναι και γήινη.\nΗ γραφή του Τανιζάκι έχει καθαρότητα, όπως των περισσότερων Ιαπώνων – έτσι κατορθώνει να χειριστεί το θέμα του με διαύγεια. Διαβάζοντας το οπισθόφυλλο φοβήθηκα πως η σχέση των δυο γυναικών θα στιγματιζόταν τελικά, μιας και οδηγεί στον χαμό. Είχα άδικο, αυτό που διερευνά ο συγγραφέας είναι το σεξουαλικό πάθος που μπορεί να φτάσει στα άκρα· δεν είναι παρά συγκυριακό πως σε αυτό εμπλέκεται μια λεσβιακή σχέση. Τα όρια του ερωτισμού, οι βαθιές έξεις ανάμεσα στους ανθρώπους, ο εγωισμός που εμποδίζει το συναίσθημα να αναπτυχθεί, η σεξουαλική υποδούλωση, η κενή καθημερινότητα που γεμίζει με την παράνομη σχέση είναι το θέμα του, πέρα από σεμνοτυφίες και ηθικολογίες. Η λαγνεία, πανταχού παρούσα -αλλά και κρυφή- είναι το βασικό ατού του, όπως και η χαμένη ηρωίδα του Σονόκο που ακόμα και μετά την καταστροφή δεν καταλαβαίνει τίποτα, παραμένει στην πλάνη της.\nΕτικέτες : Ο Τροχός της τύχης, Τζ. Τανιζάκι\n← «ΑΓΑΠΗΤΕ ΚΥΡΙΕ MOZART…»\nΜΑΘΗΜΑΤΑ ΠΑΘΗΜΑΤΑ… ΑΝΕΥ ΔΙΔΑΣΚΑΛΟΥ →


Asus Zenfone Max Shot και Max Plus M2: Έκαναν ντεμπούτο με Snapdragon SiP 1 | Techingreek.com\nAsus Zenfone Max Shot και Max Plus M2: Έκαναν ντεμπούτο με Snapdragon SiP 1\nΠερίπου έναν μήνα μετά την ανακοίνωσή ότι η Qualcomm θα συνεργάζεται με την Universal Scientific Industrial (USI) σε ένα νέο εργοστάσιο ημιαγωγών στο Σάο Πάολο της Βραζιλίας, εμφανίζονται τώρα και οι πρώτες δύο συσκευές που λειτουργούν με τους νέους επεξεργαστές συστήματος σε συσκευασία (SiP). Τα Zenfone Max Shot και Max Plus M2 είναι τα πρώτα τηλέφωνα που αναπτύχθηκαν από την ομάδα της Asus Brazil και διαθέτουν το Qualcomm Snapdragon SiP 1.\nΠαρόλο που δεν μπορεί να διακριθεί με την πρώτη ματιά, το Max Shot θα προσφέρει μια επιπλέον κάμερα ευρείας γωνίας 8MP στην πλάτη, ενώ το Max Pus M2 θα έχει απλά έναν αισθητήρα φλας σε αυτό το σημείο. Και οι δύο συσκευές θα φέρουν τα ίδια πάνελ οθονών IPS των 6,66 ιντσών FHD +.\nΤο Max Plus M2 θα έρθει σε μία ενιαία μνήμη RAM 3GB και 32GB, ενώ οι αγοραστές του Max Shot θα έχουν τη δυνατότητα επιλογής μεταξύ μνήμης RAM 3GB / 4GB και ROM 32GB / 64GB. Και τα δύο μοντέλα φέρνουν δύο slot για κάρτες SIMs και ξεχωριστή υποδοχή micro SD.\nΟ ολοκαίνουργιος επεξεργαστής Qualcomm SiP 1 που τροφοδοτεί και τα δύο μοντέλα είναι το επίκεντρο της νέας σειράς Asus. Οι επεξεργαστές SiP διαφέρει από τους τα άλλα συστήματα SoC, καθώς η νέα μονάδα φέρνει όλα τα βασικά στοιχεία σε ένα μόνο κύκλωμα, το οποίο αργότερα εισέρχεται στη μητρική πλακέτα. Αυτό, με τη σειρά του, εξοικονομεί πολύτιμο χώρο που μπορεί να διατεθεί για άλλα εξαρτήματα μέσα στο τηλέφωνο, επιτρέποντας πιο καινοτόμα σχέδια.\nΤο ίδιο το chipset των 14nm είναι ουσιαστικά πανομοιότυπο με το φθηνό Snapdragon 450 με τον επεξεργαστή octa-core 1.8GHz και Adreno 506 GPU.\nΤο Max Shot διαθέτει μια κανονική κάμερα 12 MP, 8 MP ευρείας γωνίας και 5 MP αισθητήρα βάθους, ενώ το Max Plus M2 φέρει διπλή κάμερα των 12 MP + 5 MP. Στο μπροστινό μέρος οι δύο κάμερες είναι στα 8MP με LED φλας.\nΤο ίδιο περίβλημα από αλουμίνιο φιλοξενεί την μπαταρία των 4.000 mAh και για τα δύο μοντέλα και μπορεί να φορτιστεί μέσω microUSB. Υπάρχει εγκατεστημένο το Android 8.1 Oreo και δίνεται η υπόσχεση ότι στην διάρκεια των επόμενων μηνών έρχεται η ενημέρωση Pie.\nΤο Zenfone Max Shot θα ξεκινά από τα 350 δολάρια και θα φτάσει έως τα 445 δολάρια, ενώ το Zenfone Max Plus M2 δεν θα υπερβαίνει τα 340 δολάρια. Και τα δύο τηλέφωνα είναι διαθέσιμα σήμερα στην ιστοσελίδα της Asus Brazil και έρχονται σε ασήμι, μαύρο, μπλε και κόκκινο χρώμα.\nΤο Oppo A1K έρχεται με μπαταρία 4.000mAh και ενσωματωμένο SoC Helio P22\nΕκπρόσωπος της Qualcomm αναφέρει ότι έρχονται φέτος νέα τηλέφωνα με κάμερες των 64MP και 100MP


Το ξύλο διακρίνεται για την ομορφιά και την αισθητική του. Είναι το πιο όμορφο οικοδομικό υλικό. Οι περισσότεροι καταναλωτές θεωρούν ότι τα παράθυρα και οι μπαλκονόπορτες αναδεικνύονται πολύ περισσότερο με το ξύλο παρά με οποιοδήποτε άλλο υλικό.\nΠαρόλα αυτά πιστεύουν ότι τα ξύλινα κουφώματα είναι ακριβά και χρειάζονται συντήρηση.\nΗ αλήθεια είναι όμως ότι στην εταιρεία Κουφώματα Γιαλελή, η οικολογική φύση του ξύλου συνδυάζεται με την καινοτομία και προσφέρει την ευκαιρία να έχουμε την πιο όμορφη εμφάνιση στην καλύτερη σχέση ποιότητας- τιμής, ενώ η συντήρηση εξαντλείται με την καθαριότητα και την απλή φροντίδα μία φορά τον χρόνο.\nΤο ξύλο όντας πλέον σύγχρονο, ικανοποιεί πλήρως όλες τις ανάγκες του καταναλωτή προσφέροντας απαράμιλλη ομορφιά. Στη εταιρεία Γιαλελή, τα έργα μας αναδεικνύουν τον ανώτερο σχεδιασμό και την υψηλή αισθητική έτσι ακριβώς όπως την απαιτούν οι πελάτες μας.


Bake Off Greece:Ποιος θα αποχωρήσει λίγο πριν την τελική ευθεία για την ανάδειξη του μεγάλου νικητή; | Gossip-tv.gr\nBake Off Greece:Ποιος θα αποχωρήσει λίγο πριν την τελική ευθεία για την ανάδειξη του μεγάλου νικητή;\nΑυτή την εβδομάδα, η Ιωάννα Τριανταφυλλίδου καλεί τους πέντε καλύτερους του «Bake of Greece» να αναμετρηθούν με την… «απαιτητική» καραμέλα.\nΤην Κυριακή 24 Φεβρουαρίου στις 21:00, η δημιουργική δοκιμασία είναι εμπνευσμένη από το μπανόφι.\nΟ «Star Baker», Νίκος, έχει κερδίσει ένα πολύ δυνατό προνόμιο: έχει τη δυνατότητα να επιλέξει έναν κριτή ο οποίος θα τον βοηθήσει με τη συνταγή του, για 10 λεπτά. Θα αξιοποιήσει σωστά το προνόμιό του;\nΠοιος θα αποχωρήσει λίγο πριν την τελική ευθεία για την ανάδειξη του μεγάλου νικητή;\nΚάθε Παρασκευή και Κυριακή, η Ιωάννα Τριανταφυλλίδου υποδέχεται ερασιτέχνες ζαχαροπλάστες που παίζουν τη ζύμη στα δάχτυλα και δεν διστάζουν να βρεθούν αντιμέτωποι με τους κριτές. Ο Άκης Πετρετζίκης, o Νικόλας Στράγγας και ο Δημήτρης Χρονόπουλος υποβάλλουν τους διαγωνιζόμενους σε δύο δοκιμασίες: μία δημιουργική και μία τεχνική.\nΣτη δημιουργική, οι συμμετέχοντες καλούνται να επιστρατεύσουν τη φαντασία τους και να ετοιμάσουν ένα απολαυστικό γλυκό, βασισμένο σε συγκεκριμένο θέμα. Στην τεχνική, πρέπει να φτιάξουν γλυκό ίδιο με αυτό που τους παρουσιάζεται. Σε κάθε επεισόδιο, ο διαγωνιζόμενος που συγκεντρώνει την υψηλότερη βαθμολογία αναδεικνύεται «Star baker». Εκείνος που δεν κερδίζει τους κριτές, βγαίνει… off.\nΦινάλε για το πρωινό: Έτσι αποχαιρέτησε η Φαίη Σκορδά τους τηλεθεατές\nΕυτυχείτε: Η Καινούργιου ανακοίνωσε την αλλαγή της επόμενης σεζόν


ΕΥΡΕΣΙΤΕΧΝΙΕΣ – Art Anatomic Shoes, Ellie-V\nΗ χρησιμοποίηση και οι λειτουργία των μαγνητών είναι γνωστή από τους προηγούμενους αιώνες. Τόσο οι αρχαίοι Έλληνες όσο και οι Αιγύπτιοι γνώριζαν την αποτελεσματικότητα της μαγνητικής θεραπείας. Στην σημερινή εποχή κυκλοφορούν διάφορα μαγνητικά προϊόντα, παρόλα αυτά η άνεση και η ανακούφιση που προσφέρουν οι μαγνήτες στη χρήση των δερμάτινων ανατομικών υποδημάτων έλλειπε από την καταναλωτική αγορά μας. Με βάση τα παραπάνω θετικά στοιχεία\nΠΡΟΣΦΕΡΟΥΜΕ ΓΙΑ ΠΡΩΤΗ ΦΟΡΑ ΣΤΗΝ ΕΛΛΗΝΙΚΗ ΠΑΡΑΓΩΓΗ, ΣΤΑ ΔΕΡΜΑΤΙΝΑ ΑΝΑΤΟΜΙΚΑ ΥΠΟΔΗΜΑΤΑ ΜΑΣ, ΤΙΣ ΘΕΤΙΚΕΣ ΙΔΙΟΤΗΤΕΣ ΤΟΥ ΜΑΓΝΗΤΗ.\nΗ εταιρεία μας, “ΤΕΧΝΗ-ART ANATOMIC“, ασχολείται εδώ και χρόνια με την κατασκευή ανατομικών υποδημάτων θέλοντας να προσφέρουν την άνεση στο βάδισμα.\nΤα πρώτα ΔΕΡΜΑΤΙΝΑ ΑΝΑΤΟΜΙΚΑ ΜΑΓΝΗΤΙΚΑ ΥΠΟΔΗΜΑΤΑ περιέχουν ειδικούς ευρωπαϊκούς μαγνήτες, μεγάλης δύναμης (1600 GAUSS, Μετρήσεις Δημοκρίτου). Στόχος μας είναι η καταπολέμηση των κουρασμένων, πρησμένων και ταλαιπωρημένων ποδιών.\nΟι θετικές ιδιότητες των μαγνητών που προσφέρουν τα ανατομικά μαγνητικά δερμάτινα υποδήματα μας είναι:\n1) Η ΠΑΡΑΓΩΓΗ ΘΕΡΜΟΚΡΑΣΙΑΣ, ΕΧΟΝΤΑΣ ΩΣ ΑΠΟΤΕΛΕΣΜΑ ΤΗΝ\nΜΕΙΩΣΗ ΤΟΥ ΠΟΝΟΥ ΚΑΙ ΤΟΥ ΠΡΗΞΙΜΑΤΟΣ ΣΤΟΥΣ ΜΥΕΣ.\n2) ΚΑΛΥΤΕΡΕΥΣΗ ΤΗΣ ΚΥΚΛΟΦΟΡΙΑΣ.\n3) ΟΜΑΛΟΠΟΙΗΣΗ ΤΗΣ ΛΕΙΤΟΥΡΓΙΑΣ ΤΩΝ ΑΥΤΟΝΟΜΩΝ ΝΕΥΡΩΝ.\n4) ΒΕΛΤΙΩΣΗ ΣΤΗΝ ΛΕΙΤΟΥΡΓΙΑ ΤΗΣ ΑΥΤΟΘΕΡΑΠΕΙΑΣ ΤΟΥ ΣΩΜΑΤΟΣ.\n5) ΘΕΤΙΚΗ ΕΠΙΔΡΑΣΗ ΣΤΟΥΣ ΠΟΝΟΥΣ ΚΑΙ ΤΙΣ ΚΑΚΩΣΕΙΣ ΤΩΝ ΚΑΤΩ\nΑΚΡΩΝ ΚΑΙ ΕΙΔΙΚΟΤΕΡΑ ΣΤΙΣ ΚΛΕΙΔΩΣΕΙΣ, ΣΤΑ ΟΙΔΗΜΑΤΑ, ΣΤΙΣ ΑΡΘΡΙΤΙΔΕΣ, ΣΤΑ ΔΙΑΣΤΡΕΜΜΑΤΑ, ΣΤΙΣ ΡΕΥΜΑΤΟΠΑΘΕΙΕΣ, ΣΤΙΣ ΘΛΑΣΕΙΣ ΤΩΝ ΜΥΩΝ ΚΑΘΩΣ ΕΠΙΣΗΣ ΣΤΟ ΕΚΖΕΜΑ, ΣΤΙΣ ΧΙΟΝΙΣΤΡΕΣ ΑΛΛΑ ΚΑΙ ΣΤΙΣ ΜΥΚΗΤΙΑΣΕΙΣ.\nΗ ευεργετική επίδραση των μαγνητών παρατηρείται από τις πρώτες εφαρμογές του.


Τα λήμματα που ρυπαίνουν | Κιλκίς24\nΤις τελευταίες μέρες το ΚΙΛΚΙΣ24 έγινε δέκτης παραπόνων από συντοπίτες μας για απόθεση λημμάτων απ` τα δημοτικά σφαγεία Κιλκίς σε περιοχή κοντά στο Μεταλλικό.\nΤο πρόβλημα με τα ανεπεξέργαστα λήμματα των σφαγείων είναι μεγάλο και παλιό. Συνδέεται δε, με το πολύχρονο αίτημα των διοικήσεών τους να κατασκευαστεί εκεί μονάδα επεξεργασίας λημμάτων. Ένα έργο, που κατά καιρούς έχουν δοθεί υποσχέσεις για κατασκευή του, αλλά που ως τώρα δεν έγινε απολύτως τίποτα.\nΣτο μεταξύ τα λήμματα απ` τα υποπροϊόντα των σφαγείων εξακολουθούν να μολύνουν την κιλκισιώτικη γη!


ΕΞΑΡΘΡΩΘΗΚΕ ΑΠΟ ΤΗΝ ΕΛ.ΑΣ συμμορία ανηλίκων εμπόρων ναρκωτικών που προωθούσαν πρέζα σε σχολεία....!\nΑρχική σελίδαΕΛΛΑΔΑ ΚΟΙΝΩΝΙΑΕΞΑΡΘΡΩΘΗΚΕ ΑΠΟ ΤΗΝ ΕΛ.ΑΣ συμμορία ανηλίκων εμπόρων ναρκωτικών που προωθούσαν πρέζα σε σχολεία....!\nΔεν είναι «Κάγκουρες», είναι εγκληματίες Συμμορία οκτώ ανηλίκων εξαρθρώθηκε. Ήταν συμμορία ανηλίκων εμπόρων ναρκωτικών που προωθούσαν πρέζα σε σχολεία. Μία είδηση που θα έπρεπε να είναι πρώτο θέμα σε κανάλια, ΜΜΕ και ιστοσελίδες, περνάει στα ψιλά, αδιάφορα. Αναμένουμε και την ανακοίνωση του προμηθευτή των ανήλικων που θα σκόρπιζε θάνατο σε ανήλικους μαθητές. Συνήθως όμως οι συλλήψεις σταματούν στα βαποράκια, διότι τα μεγάλα κεφάλια έχουν άφθονο χρήμα, μεγάλες άκρες στην εξουσία, και πανάκριβους δικηγόρους. Επίσης, έχουν και «δικαιώματα». Δικαιώματα που μπορεί ένας πατέρας και μια μάνα που έχασαν το παιδί τους ή το βλέπουν να λιώνει καθημερινά από την πρέζα, να μην τα «κατανοούν». Όπως επίσης αδυνατούν να κατανοήσουν, όσοι έχουν έρθει σε επαφή με τον εφιάλτη των ναρκωτικών, την ευκολία με την οποία το σύστημα προωθεί τα πρότυπα της πρέζας σε μικρά παιδιά. Διότι μέχρι σήμερα, από την εποχή Σημίτη, ρεκλάμα στην πρέζα έκαναν τα περιβόητα λαϊφστάιλ περιοδικά που ήθελα να ισοπεδώσουν την κοινωνία, να μετατρέψουν την Ελλάδα σε μία διεφθαρμένη χώρα, ώστε τα λαμόγια της εξουσίας να τσεπώνουν τις μίζες και να υποδουλώνουν την πατρίδα ανενόχλητα. Η ιστορία έχει δείξει ότι το μόνο αντίδοτο στην διαφθορά, είναι ο πατριωτισμός. Ο πραγματικός πατριωτισμός. Όχι η πατριδοκαπηλία με τις εθνικιστικές κορώνες που οδηγούν σε υπουργικούς θώκους και μίζες από πολυεθνικές. Σήμερα όμως, έχουμε περάσει σε ένα άλλο επίπεδο. Τα media και η σόουμπιζ προωθούν εξόφθαλμα και αναίσχυντα τα ναρκωτικά ως μόδα σε μικρά παιδιά. Αυτό πραγματικά δεν έχει ξαναγίνει. Αρκεί να ακούσετε ένα από αυτά τα «Τραπ» τραγούδια – που κάποιοι τα παίρνουν στην πλάκα – και καταγράφουν εκατομμύρια προβολές στο YouTube, στην συντριπτική τους πλειοψηφία από ανηλίκους. Όχι κύριοι, η πρέζα δεν είναι πλάκα. Και η προώθηση ναρκωτικών σε ανήλικους, είναι βάρητα το κακούργημα. Ακόμα και αν αυτό γίνεται «μετά μουσικής». Αντί λοιπόν οι υποκριτές της κυβέρνησης να ψάχνουν στα μέσα κοινωνικής δικτύωσης για να βρουν εάν κάποιος «κακολόγησε» το εμβόλιο ή τον Κυριάκο μας, ας ξεστραβωθούν και ας ξυπνήσουν για να γλιτώσουν την κοινωνία και τα παιδιά μας από τον εφιάλτη της πρέζας. Αντί να απαγορεύσουν την ελευθερία της έκφρασης και την πολιτική κριτική, ας απαγορεύσουν την προώθηση εγκληματικών δραστηριοτήτων που βαφτίζονται «τέχνη». Αλλιώς αύριο δεν θα προλαβαίνουμε να μαζεύουμε παιδιά με όπλα, στρατό των επιτήδειων ναρκεμπόρων. Και όταν αρχίσουμε να μαζεύουμε δεκαπεντάχρονα παιδιά σε μαύρες σακούλες από πρέζα ή από σφαίρες, θα αναρωτιόμαστε υποκριτικά «τι κάναμε λάθος».


Τα 10 καλύτερα ξενοδοχεία κοντά σε: Jack London Square\nΤα καλύτερα ξενοδοχεία κοντά σε: Jack London Square, Όκλαντ\nΌκλαντ, CA 94607\nJack London Square: Διαβάστε κριτικές\nΣε οποιαδήποτε απόσταση από: Jack London Square\nΦίρμα ξενοδοχείου Viceroy Magnuson Hotels Greystone Hotels Best Western Americas Best Value Inns Clarion Quality Inn Days Inn Embassy Suites Holiday Inn Fairfield Inn Super 8 DoubleTree Comfort Inn Hilton Hotels Rodeway Inn La Quinta Inn & Suites Hampton Inn Μοτέλ 6 Courtyard Marriott Hilton Garden Inn Travelodge Hotels Ltd Residence Inn Homewood Suites Extended Stay America Hyatt Fairmont Best Western Plus Crowne Plaza Holiday Inn Express Joie De VivreΌλα\nΦίλτροΣε οποιαδήποτε απόσταση από: Jack London Square\n0,1 χλμ. από Jack London Square\n0,2 χλμ. από Jack London Square\n0,3 χλμ. από Jack London Square\n0,6 χλμ. από Jack London Square\n0,8 χλμ. από Jack London Square\n0,9 χλμ. από Jack London Square\n1,0 χλμ. από Jack London Square\n1,1 χλμ. από Jack London Square\n1,7 χλμ. από Jack London Square\n2,1 χλμ. από Jack London Square\n2,3 χλμ. από Jack London Square\n2,8 χλμ. από Jack London Square\n3,0 χλμ. από Jack London Square\n3,1 χλμ. από Jack London Square\n3,7 χλμ. από Jack London Square\n3,8 χλμ. από Jack London Square\n4,7 χλμ. από Jack London Square\n4,9 χλμ. από Jack London Square\n5,0 χλμ. από Jack London Square\n5,1 χλμ. από Jack London Square\n5,2 χλμ. από Jack London Square


<iframe src="https://www.megatv.com/embed/?p=2020218890" frameborder="0" allow="accelerometer; autoplay; encrypted-media; gyroscope; picture-in-picture" allowfullscreen scrolling="no" width="560" height="315"></iframe>\n30.12.2020 | 20:16 Eνσωμάτωση\nΜια εκδρομή είναι όπως φαίνεται αυτό που λαχταρούν οι περισσότεροι όπως δείχνουν τα στοιχεία των κρατήσεων σε βίλες και σαλέ.\nΑν όλα πάνε καλά- η άρση του lockdown πλησιάζει… γι’ αυτό και πολλοί – για καλό και για κακό- από την επομένη κιόλας, στις 8 Ιανουαρίου, έχουν φροντίσει να αποδράσουν σε αγαπημένους προορισμούς του Χειμώνα.\nΕνδεικτικά, στην Αράχωβα, σε σαλέ 2 ατόμων με ημερήσιο κόστος διαμονής 245€, το τριήμερο 8, 9 και 10 μόνο ένα είναι ακόμα ελεύθερο. Το επόμενο τριήμερο, δε, (15-17) που είναι ακόμη πιο πιθανό να έχει γίνει άρση του lockdown, δεν υπάρχει διαθεσιμότητα.\nΣτα Ζαγοροχώρια, σε συγκρότημα πολυτελών κατοικιών, βίλα 4 ατόμων\nκοστίζει για το τριήμερο 8-10 Ιανουαρίου 380€ την ημέρα και η διαθεσιμότητα είναι ήδη περιορισμένη.\nΜια ελεύθερη βίλα υπάρχει και για το επόμενο τριήμερο του μήνα, όμως το κόστος είναι χαμηλότερο, 249€ το βράδυ.\nΤουλάχιστον 12 ειναι ήδη γνωστά μέσα από τα social media.\nΚαι μπορεί αυτή η παραμονή Πρωτοχρονιάς να είναι διαφορετική, χωρίς αγκαλιές και διασκέδαση,η συμπεριφορά όμως που θα επιδείξουμε θα κρίνει πόσο γρήγορα θα επιστρέψουμε στη γνώριμη καθημερινότητα .


Erborian BB Creme Au Ginseng Dore 45ml PROJECTBEAUTY.GR\nΤο αληθινό μυστικό της κορεατικής τελειότητας του δέρματος. Εμπλουτισμένη με SPF 20, η BB CRÈME AU GINSENG δίνει στο δέρμα σας βελούδινο, εξαιρετικά απαλό, αψεγάδιαστο φινίρισμα. Δίνοντας όλα τα οφέλη της αποκαταστατικής περιποίησης του δέρματος, με την εμφάνιση ελαφριού, τελειοποιητικού μακιγιάζ. Ένα από τα πιο δημοφιλή και διάσημα προϊόντα της Erborian, η BB CRÈME περιέχει μια υψηλά συμπυκνωμένη ποικιλία βοτάνων που χρησιμοποιούνται παραδοσιακά στην κορεατική περιποίηση δέρματος, που προωθούν τη μακροζωία. Η πρωτοποριακή σύνθεση υψηλής τεχνολογίας της BB Cream ενοποιεί τον τόνο του δέρματος για να καλύψει τις ατέλειες, ενυδατώνει και τρέφει, προσφέρει ένα υπέροχο «εφέ δέρματος μωρού» και βελούδινη υφή. Οι ατέλειες εξαφανίζονται, το δέρμα έχει τέλειο φινίρισμα. Το δέρμα σας είναι υπέροχα απαλό, μεταξένιο, ανανεωμένο και βελούδινο. Η BB CREAM DORÉ περιέχει Ginseng, που είναι διεγερτικό, αναζωογονητικό και ενεργοποιητικό για το δέρμα, Γλυκόριζα, που μειώνει την παραγωγή μελανίνης, η οποία είναι υπεύθυνη για τα σημάδια μελάγχρωσης και Τζίντζερ, που τονώνει και αναζωογονεί το δέρμα.\nΗ BB Cream είναι ιδανική για να αντικαταστήσει το make up ή την ενυδατική κρέμα με χρώμα για να δημιουργήσει ένα άψογο φινίρισμα, προσφέροντας μια ελαφρώς καλύτερη κάλυψη από αυτή μιας κρέμας CC. Για μεγαλύτερη κάλυψη, η BB Cream είναι ένα εξαιρετικό primer κάτω από το make up ή το concealer. Απλώς απλώστε μια λεπτή στρώση στο πρόσωπό σας, είτε μετά είτε στη θέση της ενυδατικής σας.\nAQUA/WATER, CYCLOMETHICONE, GLYCERIN, TITANIUM DIOXIDE, TALC, DIPROPYLENE GLYCOL, ETHYLHEXYL METHOXYCINNAMATE, PEG-10 DIMETHICONE, DIMETHICONE, HEXYL LAURATE, ZINC OXIDE-[nano], TITANIUM DIOXIDE-[nano], CI 77492/IRON OXIDES, DISTEARDIMONIUM HECTORITE, BETAINE, ISOEICOSANE, PANAX GINSENG ROOT EXTRACT, PORTULACA OLERACEA EXTRACT, GLYCYRRHIZA GLABRA (LICORICE) ROOT EXTRACT, DIOSCOREA VILLOSA (WILD YAM) ROOT EXTRACT, KIGELIA AFRICANA FRUIT EXTRACT, EQUISETUM GIGANTEUM EXTRACT, HYDROGENATED STARCH HYDROLYSATE, ETHYLHEXYLGLYCERIN, TOCOPHERYL ACETATE, GLYCOSYL TREHALOSE, MAGNESIUM SULFATE, ALUMINUM HYDROXIDE, PALMITIC ACID, STEARIC ACID, PHENOXYETHANOL, BUTYLENE GLYCOL, DIMETHICONE/VINYL DIMETHICONE CROSSPOLYMER, METHICONE, ACRYLATES/DIMETHICONE COPOLYMER, PARFUM/FRAGRANCE, HEXYL CINNAMAL, ALPHA-ISOMETHYL IONONE, LINALOOL, CITRONELLOL, GERANIOL, EUGENOL, LIMONENE, CI 77491/IRON OXIDES, CI 77499/IRON OXIDES\nΗμι - Ματ, Σατινέ


επίθεση κατά Συρίας – dimpenews.com\nÉtiquette : επίθεση κατά Συρίας\nΕΚΤΑΚΤΟ Αεροπορική σφοδρή επίθεση δέχεται η Συρία βάλεται με πυραύλους πανταχόθεν…..ΒΙΝΤΕΟ\n17/09/2018 18/09/2018 stilprof\nEπίθεση δέχεται η Συρία. Αντίπαλοι πύραυλοι που προέρχονται τόσο από δυτικά από την πλευρά της θάλασσας όσο κι από ανατολικά από ύψος Ιράκ χτυπούν το συριακό έδαφος. Ανταπαντά η συριακή αεράμυνα ως και με S-200 και S400 που εκτοξεύονται από Χομς και Λατάκια . Αναφέρεαι ότι το Ισραήλ επιχειρεί να χτυπήσει στόχους σε Λατάκια και Βanyas. Το σύστημα της βάσης της Khememeim κι αυτό αμύνεται. Aκούγονται εκρήξεις στην Λατάκια.Τα πλοία του ΝATO κινούνται κοντά στη Συρία εν μέσω αεροπορικών αμερικάνικων βομβαρδισμών. Sputnik To Sana μεταδίδει ότι δέχεται επίθεση η Λατάκια στοχεύεται η βιομηχανική ζώνη εκεί και τα αντιαεροπορικά ρίχνουν έναν … Continuer de lire ΕΚΤΑΚΤΟ Αεροπορική σφοδρή επίθεση δέχεται η Συρία βάλεται με πυραύλους πανταχόθεν…..ΒΙΝΤΕΟ\nguerre en Syrie, πόλεμος στη Συρία, τζιχαντ, résistance syrienne, Syria, Syrie, Terrorisme, Uncategorized, war in Syria\n7 στρατιωτικά αναγνωριστικά αεροσκάφη των ΗΠΑ πέταξαν κοντά στις ρωσικές βάσεις στη Συρία. Το 1 απογειώθηκε από τη Σούδα.\n7 αμερικανικά στρατιωτικά αεροσκάφη πραγματοποίησαν αποστολές αναγνώρισης στην ανατολική Μεσόγειο κοντά στις συριακές ακτές όπου βρίσκεται η ρωσική αεροπορική βάση της Hmeimim και η ναυτική βάση της Tartous, πιστοποιεί το Mil Radar. Πρόκειται για 6 αεροπλάνα της Marine US P-8A Poseidon που απογειώθηκαν από τη βάση στη Sigonella της Σικελίας κι 1 αναγνωρσιτικό αεροσκάφος ραδιοηλεκτρονικό EP-3E Aries που στάλθηκε από βάση που βρίσκεται στη νήσο Κρήτη στην Ελλάδα..sputnik.13.4.18 dimpenews.com Continuer de lire 7 στρατιωτικά αναγνωριστικά αεροσκάφη των ΗΠΑ πέταξαν κοντά στις ρωσικές βάσεις στη Συρία. Το 1 απογειώθηκε από τη Σούδα.\nΜια εχθρική επίθεση κατά της Συρίας είναι ιδιαίτερα αναμενόμενη απόψε τη νύχτα σύμφωνα με στρατιωτική πηγή. 12.16 Η ρωσική αεροπορία και η συριακή έχουν έντονη δραστηριότητα τώρα στη συριακή ακτογραμμή.Πολλές προειδοποιήσεις ότι η αντίπαλη επίθεση είναι άμεση. Στο μεταξύ συνεχίζουν να συρρέουν εκατέρωθεν δυνάμεις στην περιοχή. Ένα δεύτερο αμερικανικό αντιτορπιλικό το USS Winston Churchill εισέρχεται στη Μεσόγειο για να προστεθεί USS Donald Cook μπροστά από την ακτή της Συρίας, που μεταφέρει 90 κρουζ. Το πυρηνοκίνητο υποβρύχιο USS John Warner που βγήκε από το Γιβραλτάρ προσεγγίζει τις συριακές ακτές.Tην ίδια στιγμή ρωσικό μεταγωγικό πλοίο το Alexandre Tkachenko πέρασε τα στενά του … Continuer de lire ΕΚΤΑΚΤΟ Πολύ πιθανό η επίθεση κατά Συρίας ν΄αρχίσει απόψε τη νύχτα.\nΗΠΑ, Γαλλία, Βρετανία θα χτυπήσουν εντός 24 h. Tαυτοποιήθηκαν 22 στόχοι σε όλη τη Συρία. Ειδικό σχέδιο για να χτυπήσουν περιοχή ρωσικής βάσης στη Ταρτούς.\nΣύμφωνα με Yeni Safak ΗΠΑ, Γαλλία, Βρετανία θα χτυπήσουν εντός 24 h. Συνολικά 22 στόχοι ταυτοποιήθηκαν στη Συρία που θα καταστραφούν από τη Δυτική αεροπορία εγκαταστάσεις σε Δαμασκό, Homs, Tartus, Hama, Deir ez Zor,και Rakka.Ειδικότερα αυτοί σχεδίασαν επιδρομές στην περιοχή όπου είναι η ρώσικη στρατιωτική βάση στην Tartus.dimpenews.com Continuer de lire ΗΠΑ, Γαλλία, Βρετανία θα χτυπήσουν εντός 24 h. Tαυτοποιήθηκαν 22 στόχοι σε όλη τη Συρία. Ειδικό σχέδιο για να χτυπήσουν περιοχή ρωσικής βάσης στη Ταρτούς.


Έκδοση από την 09:55, 28 Απριλίου 2014\n9.100 bytes αφαιρέθηκαν , πριν από 6 έτη\nΈκδοση από την 09:07, 28 Απριλίου 2014 (επεξεργασία)\n(Αναίρεση έκδοσης 4630568 από τον 94.67.214.196 (Συζήτηση))\nΈκδοση από την 09:55, 28 Απριλίου 2014 (επεξεργασία) (αναίρεση)\n== Τα '''κολεόπτερα''' είναι η πιο μεγάλη [[Τάξη (βιολογία)|τάξη]] στην [[κλάση (βιολογία)|ομοταξία]] των [[έντομο|εντόμων]]. Είναι γνωστά περίπου 300.000 διαφορετικά [[Είδος (βιολογία)|είδη]]. Στην Ευρώπη βρίσκονται περίπου 20.000 είδη κολεοπτέρων. ==\n== Καθώς τα κολεόπτερα είναι έντομα, εμφανίζουν όλα τα κοινά χαρακτηριστικά των υπόλοιπων εντόμων. Ιδιαίτερα, έχουν [[εξωσκελετός|εξωσκελετό]], έξι [[πόδι (έντομα)|πόδια]] και όμοιο πεπτικό και αναπνευστικό σύστημα με τα υπόλοιπα έντομα. Το νευρικό σύστημα μόνο στην προνύμφη έχει τη χαρακτηριστική φόρμα των εντόμων, στο ενήλικο κολεόπτερο τα [[γάγγλια]] της κοιλιάς συσσωρεύονται στο θώρακα. ==\n== Τα κολεόπτερα ξεχωρίζουν όμως από τα άλλα έντομα στα ακόλουθα χαρακτηριστικά: ==\n== Το πρώτο ζευγάρι των φτερών (τα έλυτρα) είναι σκληρό. Δεν χρησιμοποιείται για το πέταγμα, αλλά για να προστατεύει το πίσω μέρος του σώματος και το δεύτερο ζευγάρι φτερών. Γι' αυτό τον λόγο ονομάζονται, άλλωστε, κολεόπτερα. Τα πισινά φτερά συνήθως είναι διπλωμένα κάτω από τα έλυτρα, και ξεδιπλώνονται μόνο για το πέταγμα. ==\nΤα '''[[πόδι (έντομα)|πόδια]]''' των εντόμων αυτών αποτελούνται από 5 μέρη: το ισχίο, τον τροχαντήρα(G a b), τον μηρό (G c), την κνήμη (G d) και τον ταρσό (G e), που συνήθως αποτελείται από τρία μέχρι πέντε ταρσομερή. Πολλές φορές όμως είναι πολύ δύσκολο να τους μετρήσει κανείς, γιατί μπορεί ένας μικροσκοπικός ταρσομέρος να κρύβεται στους αγκώνες ενός μεγάλου. Εκπληρώνοντας τον σκοπό τους, τα πόδια διαμορφώνονται αρκετά. Στη ''Εικόνα Α'' το G είναι για τρέξιμο, το H για κολύμπι και το J για πήδημα, ενώ έχει και άλλα που χρησιμεύουν στο σκάψιμο.\n== Τα στοματικά μόρια χρησιμοποιούνται για κόψιμο και μάσημα της τροφής (μασητικού τύπου). Ονομάζονται έτσι κατ' αναλογία με την ανατομία του ανθρώπου, λειτουργούν όμως τελείως διαφορετικά. Το πάνω χείλος είναι μια πλάκα από χιτίνη που δεν κινείται. Το κάτω χείλος, με τη γλώσσα και τις παραγλώσσες, είναι σύνθετο και έχει πολυμερές παραρτήματα, που μπορούν να είναι προσακτρίδες ή να βοηθούν στη μάσηση. Ανάμεσα στα χείλη υπάρχουν δυο ζεύγη σιαγόνων, που μπορούν να έχουν άλλα παραρτήματα ==\n== Δεν έχουν κέρκους, δηλαδή παραρτήματα στην κοιλία. ==\n[[Αρχείο:Beetle larvae filtered sw.jpg|thumb|300px|'''Εικόνα Β''' (απο C.G.Calwers Käferbuch)<ref name="Calwer"/> προνύμφες από κολεόπτερα]]\n[[Αρχείο:Trichodesapi.ogg|thumb|300px|Μεταμόρφοση από Trichodes apiarius]]\n[[Αρχείο:Oelkaefer Meloë proscarabaeus 2.jpg|thumb|'''Εικόνα Γ''': [[Meloe proscarabaeus]]]]\n== Τα γεννητικά όργανα βρίσκονται ολόκληρα μέσα στο σώμα. ==\n== Τα τρία μέρη του σώματος των κολεοπτέρων δεν αντιστοιχούν, τελείως, στα τρία μέρη του σώματος των υπόλοιπων εντόμων (κεφαλή, θώρακας και κοιλία). Το μεσαίο μέρος αποτελείται μόνο από τον πρώτο θωρακικό δακτύλιο, τον προθώρακα, ενώ ο δεύτερος και ο τρίτος δακτύλιος του θώρακα ενώνεται με την κοιλία. ==\n== Τα '''πόδια''' των εντόμων αυτών αποτελούνται από 5 μέρη: το ισχίο, τον τροχαντήρα τον μηρό την κνήμη και τον ταρσό, που συνήθως αποτελείται από τρία μέχρι πέντε ταρσομερή. Πολλές φορές όμως είναι πολύ δύσκολο να τους μετρήσει κανείς. Εκπληρώνοντας τον σκοπό τους, τα πόδια διαμορφώνονται αρκετά. Διαφορετικά είναι για το τρέξιμο, διαφορετικά για το κολύμπι και για το πήδημα, ενώ έχει και άλλα που χρησιμεύουν στο σκάψιμο. ==\n== Οι '''κεραίες''' επίσης έχουν μεγάλη ποικιλία. Οι κεραίες έχουν 5 - 12 άρθρα, δεν είναι όμως εύκολα να μετρηθούν . Υπάρχουν επίσης κολεόπτερα, που στη σύζευξη το αρσενικό κρατάει το θηλυκό με τις κεραίες. ==\n== Τα κολεόπτερα ανήκουν στα έντομα με τελεία μεταμόρφωση, δηλαδή γεννούν αυγά απ' όπου βγαίνουν οι προνύμφες, που δεν ομοιάζουν με το σκαθάρι, και μετατρέπονται σε πλαγγόνες. ==\n== Οι προνύμφες διαφόρων οικογενειών μπορούν να διαφέρουν πολύ μεταξύ τους. ==\n== Σε μερικά κολεόπτερα υπάρχει το παράξενο φαινόμενο της υπερμεταμόρφωσης. Έχουν δηλαδή περισσότερα από μία μορφή προνύμφης. Λ. χ. στο γένος Meloe από το αυγό εκκολάπτεται μια προνύμφη, που μοιάζει λιγάκι με το 4 στην ''Εικόνα Β''. Αυτή σκαρφαλώνει σε λουλούδι και αρπάζει το πόδι από μια μέλισσα. Έτσι φτάνει στην κυψέλη. Εκεί με τη έκδυση γίνεται μια προνύμφη που τρέφεται με μέλι. Με τη επόμενη έκδυση αλλάζει ξανά τη μορφή της. Από την πλαγγόνα βγαίνει το ακμαίο. ==\n== Ο κύκλος ζωής συνήθως είναι ένας χρόνος. Υπάρχουν βέβαια και άλλες περιπτώσεις. Στα είδη της οικογένειας Carabidae πολλές φορές οι προνύμφες ζουν μόνο μερικούς μήνες, το ακμαίο όμως μερικά χρόνια. Αντίθετα το είδος Hylotrupes bajulus, με κακές συνθήκες, χρειάζεται μέχρι 12 χρόνια ως προνύμφη μέχρι να βγει το ενήλικο, που ζει μόνο λίγες μέρες. Υπάρχουν άλλα κολεόπτερα, που σε ένα χρόνο σχηματίζουν μερικές γενεές. ==\n== Η συμπεριφορά των κολεοπτέρων καθορίζεται από ένστικτα. Αυτό σημαίνει πως σε μια συγκεκριμένη κατάσταση δεν μπορούν να αποφασίζουν τι θα κάνουν, αλλά το κάνουν αυτόματα. Έτσι από μόνο τους ξέρουν τι μπορούν να φάνε, πως να ψάχνουν την τροφή τους, πως να βρουν το ταίρι τους, που να βάλουν τα αυγά κτλ.. Με αυτό τον τρόπο η συμπεριφορά τους μπορεί να είναι ιδιαίτερα περίπλοκη. Ενώ συνήθως τα αυγά αποτίθενται σε κατάλληλο τόπο, ο Hydrous piceus που ζει στο νερό, κατασκευάζει ένα «βαράκι», που το κολλάει κάτω από ένα φύλλο στο νερό. Το «βαράκι» έχει προέκταση στον αέρα σαν καπνοδόχος, έτσι εξασφαλίζεται προστασία και αέρα στα αυγά, που τοποθετούνται στο «βαράκι». Επίσης ιδιαίτερα πολύπλοκος είναι ο τρόπος που ο Scarabaeus εξασφαλίζει καλές συνθήκες για τη ανάπτυξη των προνυμφών, κατασκευάζοντας και καταχωνιάζοντας μια μικρή μπάλα από κοπριά. Υπάρχουν αρκρτά ακόμα παραδείγματα για τη φροντίδα των νεοσσών, μέχρι οι γονείς να τρέφουν τα παιδιά τους από στόμα σε στόμα (Necrophorus sp.). ==\n== Τα κολεόπτερα εμφανίζονται τόσο όπου υπάρχει ζωή όσο και στις ερημιές. Φαίνεται να υπάρχει μια σχέση μεταξύ της ταξινομίας των κολεοπτέρων και των βιότοπων όπου ζουν. Έτσι, οι νύμφες κάποιων ειδών ζουν στο ξύλο,άλλα είδη τρέφονται με κόκαλα και σάρκες, τα περισσότερα ζουν στο έδαφος κυνηγώντας άλλα ζώα, πολλά αναπτύσσονται στα φρούτα και μεγάλο μέρος στις ρίζες των φυτών. Τα κοπροφάγα κολεόπτερα σχηματίζουν μία υποοικογένεια. ==\n== Καθώς τα κολεόπτερα υπάρχουν παντού, πάρα πολλές φορές ζουν σε ανταγωνισμό με τον άνθρωπο. Τρώνε τα φύλλα των πατατών και έτσι καταστρέφουν τη συγκομιδή, ξετρυπώνουν στα ξύλα του μαραγκού, καταστρέφουν στις αποθήκες το βαμβάκι, το μαλλί, τον καπνό, το σιτάρι κτλ. Με άλλα λόγια, συχνά αποτελούν βλαβερά έντομα για τον άνθρωπο. ==\n== Οι άνθρωποι καταπολεμώντας τα, πολλές φορές, ξεχνούν ότι: ==\n== Τα κολεόπτερα γίνονται βλαβερά μόνο γιατί ο άνθρωπος παράγει την τροφή τους σε μεγάλες ποσότητες. ==\n== Υπάρχουν πολλά ωφέλιμα κολεόπτερα, που με τη σειρά τους βοηθούν να μειώνουν τα βλαβερά. Από τα πιο γνωστά τέτοια κολεόπτερα είναι αυτά του γένους Calosoma. ==\n== Με την καταπολέμηση των βλαβερών εντόμων καταστρέφονται και τα άλλα, με αποτέλεσμα τα βλαβερά να ξαναέρχονται πιο γρήγορα και πιο αποτελεσματικά, ενώ αλλιώς, λόγω των φυσικών εχθρών τους, θα είχαν καταπολεμηθεί πιο αποτελεσματικά. ==\n== Ὀλο και περισσότερο γίνεται αποδεκτή η άποψη πως ο άνθρωπος πρέπει να προστατεύει όλα τα ζώα, όχι μόνο από νοσταλγικούς ή φιλοσοφικούς λόγους, αλλά γιατί αλλιώς πάρα πολλά είδη θα εξαφανιστούν. Όσο περισσότερα είδη περιέχει ένα οικοσύστημα, τόσο πιο σταθερό είναι. ==\nΤα κολεόπτερα εμφανίζονται τόσο όπου υπάρχει ζωή όσο και στις ερημιές. Φαίνεται να υπάρχει μια σχέση μεταξύ της ταξινομίας των κολεοπτέρων και των βιότοπων όπου ζουν. Έτσι, οι νύμφες των ειδών της οικογένειας των [[Cerambycidae]] ζουν στο ξύλο, τα είδη της οικογένειας των [[Dermestidae]] τρέφονται από δέρματα και κόκαλα, τα περισσότερα μέλη της οικογένειας [[Carabidae]] ζουν στο έδαφος κυνηγώντας άλλα ζώα, πολλά μέλη της οικογένειας [[Curculionidae]] αναπτύσσονται στα φρούτα και μεγάλο μέρος στις ρίζες των φυτών. Τα κοπροφάγα κολεόπτερα σχηματίζουν μία υποεικογένεια, των [[Scarabaeidae]], κτλ. Βέβαια, πάντοτε υπάρχουν και εξαιρέσεις.\nΚαθώς τα κολεόπτερα υπάρχουν παντού, πάρα πολλές φορές ζουν σε ανταγωνισμό με τον άνθρωπο. Τρώνε τα φύλλα των [[πατάτα|πατατών]] και έτσι καταστρέφουν τη συγκομιδή, ξετρυπώνουν στα ξύλα του μαραγκού, καταστρέφουν στις αποθήκες το βαμβάκι, το μαλλί, τον καπνό, το σιτάρι κτλ. Με άλλα λόγια, συχνά αποτελούν βλαβερά έντομα για τον άνθρωπο.\nCicindela hybrida-01 (xndr).jpg|''[[Cicindela hybrida]]''\nChrysocarabus splendens up.jpg|[[Chrysocarabus|''Chrysocarabus splendens'']]\nAcmaeodera pilosellae up2.jpg|''[[Acmaeodera]]''\nOvalisia (Scintillatrix) rutilans bl1.JPG|''[[Scintillatrix]]''\nAgapanthia cardui nature.JPG|''[[Agapanthia cardui]]''\nAnastrangalia dubia up.JPG|''[[Anastrangalia dubia]]''\nArhopalus ferus side.jpg|''[[Arhopalus ferus]]''\nChloropphorus figuratus up.JPG|''[[Chlorophorus figuratus]]''\nDorcatypus tristis up.JPG|''[[Herophila tristis]]''\nPedestredorcadion scopolii up.JPG|''[[Dorcadion scopolii]]''\nMorimus funereus up.JPG|''[[Morimus funereus]]''\nNeodorcadion bilineatum up.JPG|''[[Neodorcadion bilineatum]]''\nNecydalis ulmi side.JPG|''[[Necydalis ulmi]]''\nPhytoecia nigricornis side.JPG|''[[Phytoecia nigricornis]]''\nPlagionotus floralis up2.JPG|''[[Plagionotus floralis]]''\nPlagionotus detritus up2.JPG|''[[Plagionotus detritus]]''\nRosalia-alpina-in-Neuffen.jpg|Η Ροζαλία ''[[Rosalia alpina]]''\nStenurella septempunctata above.JPG|''[[Stenurella septempunctata]]''\nΑνακτήθηκε από "https://el.wikipedia.org/wiki/Ειδικό:MobileDiff/4630589"


ΤΟ ΣΑΒΒΑΤΟ 26 ΜΑΡΤΙΟΥ ΣΒΗΝΟΥΜΕ ΟΛΟΙ ΤΑ ΦΩΤΑ!\nΠαρασκευή, 25 Μάρτιος 2011 17:46\nΤο Σάββατο 26 Μαρτίου 2011 συμμετέχουμε όλοι στην "Ώρα της γης" και σβήνουμε τα φώτα από 8.30 έως 9.30 μ.μ. Το κλείσιμο των φώτων εντάσσεται στα πλαίσια μιας κοινής παγκόσμιας εκστρατείας της WWF ενάντια στην κλιματική αλλαγή. Για τρίτη συνεχόμενη χρονιά η Ελλάδα συμμετέχει σ’αυτήν την παγκόσμια εκστρατεία που έχει χαρακτηριστεί ως «το μεγαλύτερο συμμετοχικό γεγονός στον πλανήτη».\nΚάθε χρόνο η Ώρα της Γης λαμβάνει και έναν ξεχωριστό χαρακτήρα. Φέτος, η «Ώρα της Γης 2011» ξεπερνάει τον ίδιο της τον εαυτό! Μας θέτει απλά ερωτήματα για το τι πραγματικά κάνουμε για την αντιμετώπιση της κλιματικής αλλαγής, μετά από την μια συμβολική ώρα στο σκοτάδι. Χρησιμοποιούμε τα ΜΜΜ; Επιλέγουμε το ποδήλατο, ή ακόμα και τα…πόδια μας για τις μετακινήσεις μας;\nΜετά από τρία χρόνια όλο και πιο δυναμικής παγκόσμιας ανταπόκρισης η «Ώρα της Γης» γίνεται θεσμός και ένας απλός τρόπος να αποδείξουμε ότι πέρα από γεωπολιτικές, οικονομικές και κοινωνικές διαφορές, παραμένουμε πολίτες ενός κοινού τόπου. Του πλανήτη Γη.


Επίθεση με βιτριόλι: «Η δράστις έψαχνε δηλητήρια που δεν ανιχνεύονται», λέει ο δικηγόρος της Ιωάννας | ΕΛΛΑΔΑ | iefimerida.gr\nΕπίθεση με βιτριόλι: «Η δράστις έψαχνε δηλητήρια που δεν ανιχνεύονται», λέει ο δικηγόρος της Ιωάννας\nΗ 35χρονη Ιωάννα\nΝα αφαιρέσει τη ζωή της Ιωάννας Παλιοσπύρου ήθελε η κατηγορούμενη για την επίθεση με το βιτριόλι, σύμφωνα με τον δικηγόρο της, Απόστολο Λύτρα.\nΟπως αποκαλύπτει ο δικηγόρος της Ιωάννας Παλιοσπύρου, η οποία μίλησε αποκλειστικά στο iefimerida.gr, η κατηγορουμένη έψαχνε μη ανιχνεύσιμα δηλητήρια και τρόπους θανάτωσης της 35χρονης.\n«Από όλα τα στοιχεία της δικογραφίας προκύπτει ότι πρόθεση της κατηγορουμένης ήταν να αφαιρέσει τη ζωή της Ιωάννας. Μάλιστα, μετά το έγκλημα που διέπραξε, έψαχνε τρόπο να συνεχίσει τον σκοπό της. Υπάρχουν αναζητήσεις μετά το περιστατικό στον υπολογιστή της που ψάχνει δηλητήρια που δεν ανιχνεύονται, και τρόπους θανάτωσης της Ιωάννας. Εγώ πιστεύω ότι είχε συνεργό, δηλαδή κάποιος τη βοήθησε τόσο στις παρακολουθήσεις που έκανε όσο και στην προμήθεια του καυστικού υγρού», αναφέρει στο iefimerida.gr ο κ. Λύτρας.\nΗ Ιωάννα Παλιοσπύρου μιλά αποκλειστικά στο iefimerida.gr\nΛίγο πριν ξεκινήσει η δίκη, η Ιωάννα Παλιοσπύρου μίλησε αποκλειστικά στο iefimerida.gr για όσα την κράτησαν στη ζωή, τη δικαίωση που περιμένει και τα συναισθήματά της.\n«Τους τελευταίους μήνες έχουν υπάρξει αμέτρητες στιγμές που έχω ''γονατίσει'', σωματικά και ψυχικά. Είμαι σίγουρη πως δεν θα τα κατάφερνα χωρίς τους ανθρώπους που στάθηκαν κοντά μου και που με στήριξαν στην τραγική κατάσταση που έχω βρεθεί μετά την επίθεση. Ο καθένας βάζει από ένα λιθαράκι, κάθε μέρα, ώστε να μπορέσω να αντιμετωπίσω τον καθημερινό πόνο και τις δυσκολίες», είπε η Ιωάννα Παλιοσπύρου, μεταξύ άλλων.\n«Κάτι ακόμα που πιστεύω πως έπαιξε σημαντικό ρόλο είναι η αγάπη μου για τη ζωή, τα όνειρα που έχω και οι στόχοι που θέτω, αλλά που ακόμα δεν έχω πραγματοποιήσει. Σκέφτομαι συνεχώς πως ακόμα έχω τόσα πράγματα να δω και να κάνω, τόσους ανθρώπους να γνωρίσω ή να συναντήσω. Αυτή η σκέψη μού δίνει πάντα κίνητρο για να παλεύω καθημερινά να σταθώ ξανά στα πόδια μου», πρόσθεσε.\nΔΙΑΒΑΣΤΕ ΠΕΡΙΣΣΟΤΕΡΑ επίθεση με βιτριόλι βιτριόλι ΙΩΑΝΝΑ ΠΑΛΙΟΣΠΥΡΟΥ Απόστολος Λύτρας


ΔΕΚΑ ΒΟΜΒΕΣ ΣΕ ΣΥΝΤΑΞΕΙΣ, ΟΡΙΑ ΗΛΙΚΙΑΣ ΚΑΙ ΕΦΑΠΑΞ... :: ifonitispellas.gr\nΑΡΧΙΚΗ ΣΕΛΙΔΑ > ΔΕΚΑ ΒΟΜΒΕΣ ΣΕ ΣΥΝΤΑΞΕΙΣ, ΟΡΙΑ ΗΛΙΚΙΑΣ ΚΑΙ ΕΦΑΠΑΞ...\nΔΕΚΑ ΒΟΜΒΕΣ ΣΕ ΣΥΝΤΑΞΕΙΣ, ΟΡΙΑ ΗΛΙΚΙΑΣ ΚΑΙ ΕΦΑΠΑΞ...\nΚαταιγισμό μέτρων και σαρωτικών αλλαγών στις συντάξεις, στις εισφορές και στις προϋποθέσεις συνταξιοδότησης φέρνει η μεταρρύθμιση-σταθμός στο ασφαλιστικό το 2016. Σύμφωνα με τον "Ελεύθερο Τύπο", ο νέος νόμος ανατρέπει όλα ή σχεδόν όλα από όσα ισχύουν στο ασφαλιστικό σύστημα το οποίο στην ουσία θα χτιστεί από την αρχή με προοπτική βιωσιμότητας για μια 50ετία.\nΟι μειώσεις στις κύριες συντάξεις, τόσο στις νέες για τις οποίες θα εφαρμοστεί νέος τρόπος υπολογισμού που οδηγεί σε μικρότερες αποδοχές όσο και στις ήδη καταβαλλόμενες, οι οποίες θα επανυπολογιστούν με χαμηλότερα ποσοστά αναπλήρωσης, είναι αναπόφευκτες. Ήδη έχουν ψηφιστεί από τον Ιούλιο του 2015 πέντε νέες περικοπές για όσους υποβάλλουν αίτηση από 1/7/2015 και μετά. Πρώτη μείωση, η κατάργηση της κατώτατης σύνταξης των 487 ευρώ από 1/7/2015.\nΔεύτερη μείωση, η ποινή που θα έχει η σύνταξη για όσους αποχωρούν πριν από το 67ο έτος, καθώς δεν θα παίρνουν το κατώτατο όριο αλλά μόνο ό,τι αναλογεί στις εισφορές τους και στα 67 θα παίρνουν το νέο κατώτατο όριο σύνταξης. Τρίτη μείωση, η περικοπή που θα επιβάλλεται σε όσους αποχωρούν πριν από τα 67 με καθεστώς πρόωρης συνταξιοδότησης. Το ψαλίδι 6% για κάθε έτος πρόωρης εξόδου θα επιβάλλεται επί χαμηλότερου ποσού και όχι επί του ποσού της κατώτατης σύνταξης!\nΤέταρτη μείωση, η έξτρα ποινή κατά 10% στη σύνταξη για όσους θεμελιώνουν δικαίωμα πρόωρης συνταξιοδότησης και αποχωρούν μετά τις 19/8/2015 που αλλάζουν τα όρια ηλικίας. Πέμπτη μείωση το νέο σύστημα υπολογισμού των συντάξεων για όσους υποβάλλουν αίτηση από 1/9/2015 και μετά. Στο τελικό ποσό σύνταξης υπάρχει και μια έξτρα περικοπή από την εισφορά ασθένειας που από 4% πήγε στο 6% για τις κύριες συντάξεις ενώ στις επικουρικές που δεν επιβαλλόταν εισφορά ασθένειας θεσπίστηκε αντίστοιχη εισφορά 6%.


!το παιχνίδι κλείνει αύριο, 5/3!\nαγνοείστε τα περί αντιθέτου\nthanx στον mario για την ενημέρωση\nΕίχα σκοπό να κάτσω να γράψω τις προβλέψεις το προηγούμενο Σαββατοκύριακο, που ήταν ακόμη ανοιχτό το κουπόνι του Πάμε Στοίχημα, όμως δυσλειτουργίες της μαγικής μου σφαίρας με ανάγκασαν να κάνω έκτακτο ταξίδι στη Βενετία για να την επιδιορθώσω κι έτσι ούτε κι εγώ πρόλαβα να ακουμπήσω τα ευρά μου στον ΟΠΑΠ. Τουλάχιστον είδα τον Casanova -ή κάποιον που του έμοιαζε- από κοντά, και ανακάλυψα τη μαγεία των tramezzini.\nΩστόσο, δεν είμαι σίγουρος ότι ακόμη και μετά το upgrade στο λογισμικό η σφαίρα λειτουργεί κανονικά, γιατί οι προβλέψεις που μου βγάζει φέτος είναι κομμάτι παρακινδυνευμένες, αλλά τουλάχιστον έχουν καλές αποδόσεις. Οπότε να πω εξαρχής ότι προβλέπω μεγάλη απόκλιση των προβλέψεων απ' τα τελικά αποτελέσματα, αλλά όπως και να ’χει, here goes.\nΚανονικά θα έλεγα Brokeback Mountain. Είναι η ταινία που είχε το εντονότερο buzz σε όλη τη διάρκεια του Oscar race, είναι το πιο δυνατό άλογο της κούρσας και γιατί ταιριάζει στο απολιτίκ προφίλ της Ακαδημίας, που αφήνει εκτός ταινίες όπως το Καληνύχτα και Καλή Τύχη, και το Μόναχο, και γιατί είναι ταινία συνόλου, δεν βαραίνει δηλαδή στην πλευρά των ερμηνειών, όπως το Capote. Τι περισσότερο έχει το Crash λοιπόν; Περισσότερη ουδετερότητα και ακαδημαϊσμό, σε ένα ζήτημα εξίσου καυτό, αλλά ευρύτερο από το Brokeback. Δεν είμαι σίγουρος ότι η Ακαδημία είναι έτοιμη να αφήσει το gay crowd να της κρεμάσει τη σημαία με το ουράνιο τόξο στο Kodak Theater, και αυτό φαίνεται και απ’ τον τρόπο που προωθείται το Brokeback τους τελευταίους μήνες. Άλλωστε, η βράβευση του gay western του Lee, θα ήταν πολύ πιο liberal από αυτήν του Crash, το οποίο δεν κάνει τίποτε άλλο απ’ το να τονίζει το αυτονόητο, το ότι δηλαδή ο ρατσισμός είναι παντού γύρω μας, αλλά και μέσα μας, χωρίς όμως να παίρνει θέση. Άλλωστε, είναι γυρισμένο και στο Los Angeles, την αυλή, δηλαδή, τα συντριπτικής πλειοψηφίας των μελών της Ακαδημίας. Αλλά ok, αν είναι να μην το πάρει το Capote, ή το Μόναχο, δε βαριέσαι, ας το πάρει και το Crash.\nΑκόμη κι αν γίνει ανατροπή στην κατηγορία της Ταινίας, ο θείος Όσκαρ δεν ξεφεύγει απ’ το λάσο του Lee, ο κόσμος να χαλάσει. Ο Ταϊβανέζος σκηνοθέτης, που από τη Δευτέρα θα είναι ο πρώτος ανατολίτης σκηνοθέτης βραβευμένος με Όσκαρ, είναι εξαιρετικά αγαπητός στο Hollywood, ικανός δημιουργός, με σερί καλών ταινιών. Μπορεί να μην είναι η καλύτερη επιλογή που θα μπορούσε να κάνει φέτος η Ακαδημία, αλλά αυτό δεν σημαίνει ότι ο Lee δεν είναι άξιος για το αγαλματάκι.\nΑυτή η κατηγορία θα δώσει στην Ακαδημία την ευκαιρία να κάνει μια έμμεση αποδοχή της gay κοινότητας, στην περίπτωση που δεν την αγκαλιάσει στην Καλύτερη Ταινία. Όπως και να ‘χει όμως, ο Phillip Seymour Hoffman δε θα βραβευτεί γι’ αυτό, αλλά γιατί, πολύ απλά, έδωσε την καλύτερη ερμηνεία φέτος. Τελεία. Α, και γιατί βέβαια, ο ρόλος του είναι ο πιο αβανταδόρικος απ’ όλους τους υπόλοιπους, αφού το Capote στηρίζεται αποκλειστικά πάνω του. Τώρα τελεία.\nΕίναι η πιο ενδιαφέρουσα απ’ όλες τις κατηγορίες της φετινής διοργάνωσης, και η μόνη που σημείωσε αλλεπάλληλες ανατροπές στη διάρκεια της κούρσας. Στα μέσα του 2005, ο Paul Giammati ξεκίνησε ως κυρίαρχος για το ρόλο του στο Cinderella Man και όλοι ήταν βέβαιοι ότι φέτος θα έπαιρνε τα χρωστούμενα απ’ την Ακαδημία για τα Sideways και American Splendor. Αργότερα όμως, όλοι συνειδητοποίησαν πως το ότι παίζει κάθε φορά τον κατσούφη, δεν σημαίνει ότι κάθε φορά είναι καλός. Και μετά εμφανίστηκε ο Mat Dillon, με δυο δυναμικές, εσωτερικές ερμηνείες φέτος: μια στο Crash και μια στο Factotum ως το alter ego του Charles Bukowski, μια απ’ τις πιο αγαπημένες στιγμές της art house σκηνής φέτος. Όμως ο Mat Dillon είναι ο Mat Dillon, και γνώμη μου είναι ότι χρειάζεται πολύ προσπάθεια ακόμη για να κάνει την Ακαδημία να ξεχάσει το There’s Something About Mary, ή το Wild Things. Κι ύστερα, μας εμφανίστηκε ο George Clooney, με την ολοκληρωτική του μεταμόρφωση στο Syriana να του εξασφαλίζει και μια τρίτη υποψηφιότητα στα φετινά Όσκαρ. Με ένα δυνατό σερί τα τελευταία χρόνια, ο Clooney έχει φτάσει στο σημείο να θεωρείται ο Robert Redford των ‘00s, και απ’ ό,τι δείχνουν τα πράγματα, θα είναι συχνά καλεσμένος της Ακαδημίας τα επόμενα χρόνια. Οπότε φέτος, θα του ετοιμάσουν και μια μεγαλειώδη υποδοχή. Άξιος.\nΕδώ η κρυστάλλινη μπάλα ακόμη με ταλαιπωρεί, αφού δεν μπορεί να διαλέξει ακόμη ανάμεσα στην Felicity Huffman και την Reese Witherspoon. Η πρώτη έχει extra πόντους αν η Ακαδημία διαλέξει να κάνει τη φετινή χρονιά, χρονιά δευτερορολιτών και να ταιριάξει τη δική της βράβευση με αυτήν του Hoffman, όμως δεν αποκλείεται ο Όσκαρ να αποδειχθεί αλλεργικός στους τηλεοπτικούς αστέρες και να προτιμήσει την Reese Witherspoon, που έτσι κι αλλιώς παίρνει το σωβρακάκι του Joaquin Phoenix στο Walk the Line. Ένα τελευταίο σχόλιο γι’ αυτήν την κατηγορία: Keira Knigtlhey? What the Fuck?\nΠολύ θα το ‘θελα να πάει στην Catherine Keener, αφ’ ενός γιατί έχει τρελή απόδοση στο κουπόνι, αφ’ εταίρου γιατί είναι εκπληκτική στο Capote. Όμως τα φαβορί είναι δύο: το λογικό, βλέπε Rachel Weisz που έχει ήδη σαρώσει σε Σφαίρες και βραβεία Σωματείων, και το συναισθηματικό, βλέπε Amy Adams που ενθουσίασε με την ερμηνεία-αποκάλυψη, αλλά προς στιγμήν έχει μείνει με τον ενθουσιασμό. Και θα μείνει.\nΣε άλλες ενδιαφέρουσες κατηγορίες, το μοντάζ θα πάει χωρίς αμφιβολία στο Crash, το οποίο μάλλον θα κερδίσει και το σενάριο, λόγω ατολμίας της Ακαδημίας να βραβεύσει το πολύ πιο απαιτητικό Syriana. Στα οπτικά εφέ Kong is King, ενώ το Sound Editing από τον Πόλεμο των Κόσμων. Ο John Williams δυστυχώς θα δει τις ψήφους του να μοιράζονται ανάμεσα στα δυο εξαιρετικά φετινά του soundtrack (Munich και Memoirs of a Geisha), αφήνοντας άνοιγμα στον Gustavo Santaolalla να χαρεί μαζί με τους υπόλοιπους συντελεστές του Brokeback Mountain, το οποίο προφανώς θα σηκώσει και το Όσκαρ Φωτογραφίας, παρά τα παράπονα του vkap για καύτρες και σκοτάδια. Τέλος, μάλλον για καλό δικό του αλλά και της Ακαδημίας, ο Tim Burton δεν θα πάρει το πρώτο του Όσκαρ στην πρώτη του υποψηφιότητα, με την κατηγορία Animated Film να δοκιμάζει αγγλική προφορά για το Wallace and Grommit. Α, και για το ντοκιμαντέρ, έχω υπόψιν μου κάτι κύριους με tuxedos που περπατάνε κάπως περίεργα.\n*Η τελετή απονομής των φετινών Όσκαρ, θα μεταδοθεί ζωντανά απ’ τα κανάλια του Filmnet (1 και 2), ξημερώματα Καθαράς Δευτέρας, σε σχολιασμό Χρήστου Μήτση και Ορέστη Ανδρεαδάκη. Καgli προβοgli, και καλή τύχη.\non 2:36 PM, March 04, 2006\nτο παιχνίδι κλείνει αύριο Κυριακή 5/3. καλή συνέχεια\non 4:17 PM, March 04, 2006\nA ωραία, προλαβαίνουμε! Λοιπόν αν και δεν έχω δει Capote, Brokeback και Transamerica ακόμα, συμφωνώ σε όλα εκτός από τον Α' γυναικείο, που νομίζω πως θα πάει προς Witherspoon.\nΜπορεί όμως κάποιος να μου πει πως διάολο θα παίξω για να μη γίνω ρεζίλι στο προπατζίδικο;\non 4:32 PM, March 04, 2006\nΨέματα. Supporting Actress tha παίξω Amy Adams. Κι ο θεός βοηθός.\non 9:29 PM, March 04, 2006\nτριμετσίνι βρίσκεις και στο μπακαρο στη σοφοκλέους. είναι σοβαρός λόγος αυτός να παρατάς το blog?\nThe iblog team τι εννοείς πώς θα παίξεις? θα ζητήσεις το δελτίο του πάμε στοίχημα και θα βάζεις 1Χ2 και θα παίξεις τζόκερ το 7. ή κάπως έτσι.\non 11:19 PM, March 04, 2006\nStella, δεν έχω ξαναπιάσει δελτίο στα χέρια μου, μη σου πω στυλό...\nAnyway, το Filmnet 2 θα την έχει χωρίς voiceover (και κυρίως χωρίς πελλοπονησιακό accent στο voiceover. -- ωραίος ο τρόπος που το έθεσες, verbal) Πέρσι βέβαια είχε ένα πρόβλημα με το contrast αλλά το ξεχάσαμε όσο ξημέρωνε (κοιμόμασταν.) Μη χάσετε το red carpet live από το E! entertainment, για την προθέρμανση και τα διάφορα καραγκιοζιλίκια του χαλιού.\nΕπίσης όποιος έχει Academy Award Party σπίτι του ή απλώς "μπουκέτο" Nova, ας μας καλέσει τώρα γιατί πρέπει να διαλέξουμε tuxedo.\non 11:44 PM, March 04, 2006\ni.b.team, τα τεχνικα θα σου τα εξηγήσει ο Προπατζης, εσυ απλώς έχε υπόψιν σου ότι για να κερδίσεις το εκάστοτε δελτίο, πρέπει να πιάσεις ΟΛΑ τα στοιχήματα που έχεις παίξει.\nπ.χ. αν παίξεις ένα δελτίο όπου ποντάρεις να κερδισουν ο Lee, το Mountain, ο Clooney και η Adams, αν δε σου κατσει η Adams, χανεις κι ολα τα αλλα, τα πιασεις δεν τα πιασεις\nοποτε η πιο ασφαλης οδος ειναι να παιξεις ενα δελτιο ανα κατηγορια, όμως τοτε εχεις και τον ελαχιστο συντελεστη αν κερδισεις.\nεχει κατι να κανει με τον τυπο της ολικης πιθανοτητας (ή τον πολλαπλασιαστικο; θα σε γελάσω) τον οποίο δεν έχω πρόχειρο να σου παραθέσω, αλλά η μεση οδος, που λεω να ακολουθησω κι εγω, είναι να συνδυασω φαβορι με πιθανες εκπληξεις σε 2-3 δελτια.\nπ.χ. brokeback για μουσικη και Clooney για β' ανδρικο, δινει εναν ολικο συντελεστη της τάξης του 10 (αν εχω καταλαβει καλα)\non 2:58 AM, March 05, 2006\nπφφφ... άκου tramezzini στην σοφοκλέους... τι άλλο θα ακούσουμε? panino al crudo στη σταδίου?\non 4:04 PM, March 05, 2006\nΜπορει καποιος να μου εξηγησει τι ειναι τα tramezzini??? (οχι εσυ verbal γιατι θα μου σπασεις παλι τα νευρα)\niblog, μη δινεις σημασια στις οδηγιες του verbal για το στοιχημα, εδω εναν απλο λογαριασμο δεν ξερει να προσθεσει (γμτ τα ΕΜΠ μου, γμτ) :-ΡΡΡΡ\nΥ.Γ. θα βγαλεις επιτελους το verification???? ΑΝΟΙΞΗ μπηκε :-ΡΡΡ\non 6:42 PM, March 05, 2006\nΜια εκπτωσούλα είπα να σας κάνω κι εγώ, αμέσως να με πάρεις απ' τα μούτρα...\non 6:45 AM, March 06, 2006\nΚαλά τα πήγαμε ε; Με την Felicity ήμουν λίγο πιο αισιόδοξος απ' όσο έπρεπε, αλλά κατά τα άλλα, μέσα έπεσα.\nΜεταμεσονύχτια Προβολή του Κακού


Τι αλλάζει στα νοσοκομεία το 2014 – ΙΑΤΡΟΙ\nΑυστηρό έλεγχο του έργου των διοικήσεων και της λειτουργίας των Νοσοκομείων σηματοδοτεί το 2014.\nΟ Άδωνις Γεώργιαδης ξεκαθάρισε, πρόσφατα, πως από 1ης Ιανουαρίου τα νοσοκομεία και οι διοικήσεις τους έχουν τεθεί υπό το μικροσκόπιο της Αριστοτέλους. Ο λόγος είναι ο έγκαιρος εντοπισμός των προβλημάτων και η άμεση προσπάθεια επίλυσης τους. Μάλιστα, πλέον η λειτουργία των νοσοκομείων παρακολουθείται ηλεκτρονικά και επί 24ωρου βάσεως, ενώ και ο Υπουργός Υγείας έχει στήσει κέντρο ελέγχου στο γραφείο του.\nΕπιπλέον, τα αποτελέσματα κάθε νοσοκομείου θα αναρτώνται στο διαδίκτυο, κάθε μήνα. Ακόμη, διοικητές και Υπουργείο θα συναντώνται, πλέον, κάθε μήνα ή το αργότερο κάθε δύο μήνες, ώστε να προσδιορίζονται οι στόχοι.\nΚύριος στόχος είναι, βέβαια, η τήρηση του προϋπολογισμού εγχείρημα ιδιαίτερα δύσκολο κατά γενική ομολογία. Έτσι, οι διοικήσεις θα πρέπει να πετύχουν τους οικονομικούς στόχους αλλά ταυτόχρονα και βελτίωση της λειτουργία των νοσοκομείων τους. Η ικανοποίηση των ασθενών θα είναι βασικός δείκτης. Η εξέταση θα έχει και βαθμολόγηση. Σε κάθε συνάντηση Υπουργείου Διοικητών θα ανακοινώνονται τα πέντε καλύτερα νοσοκομεία, ώστε να παρουσιάζουν τα στοιχεία της επιτυχίας τους, αλλά και τα πέντε χειρότερα, ώστε να αναδεικνύονται τα λάθη τους και να αποφεύγονται.\nΟι πρώτοι μήνες επιφυλάσσουν και αξιολόγηση για τους διοικητές, με τους λιγότερο επιτυχημένους να κινδυνεύουν με αντικατάσταση, ενώ μέσα στο 2014 θα τεθεί σε εφαρμογή ένα σύστημα αξιολόγησης νοσηλευτών και ιατρικού προσωπικού και θα αρχίσει η λειτουργία των απογευματινών χειρουργείων.


Ελληνικοί Αφρώδεις Οίνοι στο Ξενοδοχείο Μεγάλη Βρεταννία - Go Cheap And ChicGo Cheap And Chic\nEDITOR 12 Φεβρουαρίου 2013\nΕπισκεφτείτε το Winter Garden του Ξενοδοχείου από τις 10 Φεβρουαρίου μέχρι και ένα μήνα μετά και αφεθείτε σε ένα ταξίδι σαγηνευτικών γεύσεων και αρωμάτων.\nΟ Sommelier του Ξενοδοχείου με τις ενδιαφέρουσες προτάσεις του, θα σας μυήσει στον εντυπωσιακό κόσμο του Ελληνικού οίνου.\nΣτη προσπάθειά του να καλύψει όλες τις διαφορετικές προτιμήσεις, συμπεριλαμβάνει στη λίστα του, κρασιά όπως το Karanika Brut Cuvée Speciale και το δροσερό Ροζέ Ακακίες Sparkling. Η εμπειρία γεύσεων απογειώνεται με μία συλλογή από πιάτα που δημιούργησε ο Executive Chef Σωτήρης Ευαγγέλου.\nΤο ξενοδοχείο Μεγάλη Βρεταννία, του οποίου την λειτουργική διεύθυνση έχει η Starwood Hotels & Resorts Worldwide Inc., είναι ιδιοκτησία της Εταιρείας Ελληνικών Ξενοδοχείων ΛΑΜΨΑ Α.Ε. Η Starwood είναι μία από τις κορυφαίες εταιρείες ξενοδοχείων και τουρισμού στον κόσμο, με 1051 ξενοδοχεία σε περίπου 100 χώρες και 145.000 εργαζόμενους στα ξενοδοχεία της ιδιοκτησίας ή της διαχείρισής της. Με γνωστές αλυσίδες στην ιδιοκτησία της όπως οι The Luxury Collection®, St. Regis®, Sheraton®, Westin®, Four Points® by Sheraton, και W®, Le Méridien®, την πρόσφατη AloftSM και τη Starwood Vacation Ownership. Inc, μια από τις μεγαλύτερες εταιρείες υψηλής ποιότητας χρονομεριστικών διακοπών, η Starwood αποτελεί μια από τις μεγαλύτερες πολυεθνικές εταιρείες διαχείρισης και franchise ξενοδοχείων και τουριστικών θέρετρων.\nΜεγάλη Βρεταννία, Βασ. Γεωργίου Α’ 1, 105 64, Αθήνα\nΌλη η στιγμή σε μία φωτογραφία.\nΓεμάτες θρεπτικά συστατικά οι αγκινάρες σε λίγο καιρό θα είναι έτοιμες να τις συνδυάσεις με…


Απαράδεκτες συνθήκες στο Εσπερινό ΕΠΑΛ - Χανιώτικα Νέα\nAπαράδεκτες συνθήκες στις τουαλέτες του σχολείου καταγγέλουν μαθητές του Εσπερινού ΕΠΑΛ Χανίων.\nΣπασμένοι καθρέπτες, κανένα καλαθάκι σε σχεδόν όλες τις τουαλέτες, ούτε χαρτί υγείας και σαπούνι. «Είναι αδιανόητη η κατάσταση που επικρατεί με τις τουαλέτες, βρώμικες χωρίς χαρτί υγείας, σαπούνι. Δεν παίζουμε με την υγεία μας. Θέλουμε άμεσα να προσληφθεί προσωπικό για την επίλυση του προβλήματος» ανάφεραν μαθητές του σχολείου.\nΠαράλληλα ζητούν εργασίες προκειμένου να υπάρξει μια ριζική ανακατασκευή των τουλετών.\n30 Οκτωβρίου 2018 10:05 πμ


Πώς μπορείς να αποφεύγεις τους αρνητικούς ανθρώπους - La arte e liberta\nΠώς μπορείς να αποφεύγεις τους αρνητικούς ανθρώπους\nGeorge 21 Απριλίου, 2021\tNo Comments\n( Το κείμενο γράφηκε την Κυριακή, 18/4)\nΚαλημέρα! Η ώρα που γράφονται αυτές οι γραμμές, είναι 10:09. Είναι Κυριακή, αλλά μάλλον θα το ανεβάσω τη Δευτέρα ή την Τρίτη. Βλέπεις, λόγω καταστάσεων και κάποιων υποχρεώσεων που έχω να κάνω μέσα στην εβδομάδα, δε θα μπορώ να γράφω τόσο πολύ μέσα σε αυτό το διάστημα. Για αυτό, ετοιμάζω ένα κειμενάκι σήμερα! Θα ήθελα να ξέρεις όμως, ότι αυτό ΔΕ σημαίνει ότι δε βάζω μέσα του αγάπη, πάθος και καλή ενέργεια. Ίσα ίσα, προσπαθώ να το γράψω όσο καλύτερα μπορώ, αφού δε με πιέζει ο χρόνος και είμαι άνετος και χαλαρός.\nΑυτές τις μέρες, όπως σου έχω πει, έχω αρκετά πράγματα να κάνω. Θα πάω να βοηθήσω εθελοντικά το Χαμόγελο του Παιδιού κοντά στο σπίτι μου, θα εμβολιαστώ και θα γράψω ένα κειμενάκι για το Χαμόγελο. Επίσης, θα συμμετάσχω σε ένα διαγωνισμό επιχειρηματικότητας, και για αυτό, θέλω να προετοιμαστώ καταλλήλως. Παράλληλα, θα συνεχίσω τη μελέτη στο αντικείμενο μου, και θα παρακολουθήσω τις διαλέξεις της τελευταίας εβδομάδας πριν τις διακοπές του Πάσχα.\nΓια να πω την αλήθεια όμως, έχεις μπει για τα καλά στη ζωή μου! Πλέον το έχω κάνει συνήθεια. Να κάθομαι στο σαλόνι και να γράφω. Να λέω τις σκέψεις και τους προβληματισμούς μου, να γράφω κειμενάκια αυτοβελτίωσης αλλά και γενικότερου περιεχομένου. Σκέφτομαι σοβαρά να αναπτύξω αυτό εδώ το blog. Το θεωρώ μέρος του εαυτού μου και ειλικρινά το αγαπάω πολύ. Θεώρησα καλό να στο πω, μιας και για να διαβάζεις αυτό το κείμενο με εμπιστεύεσαι και σου αρέσει (ή και όχι!).\nΣτο σημερινό κειμενάκι λοιπόν, θα ήθελα να μιλήσουμε για τους αρνητικούς ανθρώπους. Συγκεκριμένα, τι χαρακτηριστικά έχουν αλλά και πώς μπορείς να καταλάβεις αν πράγματι κάποιος είναι αρνητικός και δεν είναι απλώς γκρινιάρης. Έπειτα, θα σου πω γιατί θεωρώ σημαντικό να περιορίσεις όσο το δυνατόν περισσότερο αυτό το είδος ανθρώπων από τη ζωή σου. Τέλος, θα σου δώσω μερικά tips για τις περιπτώσεις που χρειάζεται να συναναστρέφεσαι μαζί τους, αλλά και τι μπορείς να σκέφτεσαι για να νιώθεις καλά και να μη σε επηρεάζουν.\nΠοιοι θεωρούνται αρνητικοί άνθρωποι\nΟ καθένας μας έχει έναν δικό του τρόπο για να χαρακτηρίσει έναν άνθρωπο αρνητικό ή τοξικό. Αναλόγως με τα βιώματα και τις εμπειρίες του, έχει θέσει κάποια standards για τους ανθρώπους. Δηλαδή, τους έχει ομαδοποιήσει σε διάφορες υποκατηγορίες, ανάλογα με τη συμπεριφορά και την ιδιοσυγκρασία τους. Μια πολύ καλή απάντηση στην ερώτηση “Ποιοι θεωρούνται αρνητικοί άνθρωποι”, θα έλεγα ότι είναι η απάντηση μιας φίλης: “Αυτοί που σου ρουφούν την ενέργεια”.\nΕίτε πρόκειται για καλή ενέργεια, είτε για ουδέτερη, οι αρνητικοί άνθρωποι μπορούν να στη ρουφήξουν. Μπορούν να σε κάνουν να νιώσεις αρνητικά, καταθλιπτικά και ενοχικά. Ένα χαρακτηριστικό τους, είναι ότι μπορούν να σου αλλάξουν πολύ γρήγορα και εύκολα τη διάθεση. Για την ακρίβεια, εφαρμόζουν έναν έμμεσο τρόπο: Αυτόν της σύγκρισης. Για παράδειγμα, αν τους πεις ότι τα πήγες καλά σε ένα διαγώνισμα (έστω έγραψες 15), θα σου πουν ότι είναι καλός βαθμός, αλλά η Μαρία ή ο Μάκης πήραν 19. Έτσι, μέσω της σύγκρισης, θα σε επηρεάσουν αρνητικά.\nΈνα άλλο χαρακτηριστικό τους, είναι ότι κατευθύνουν τη συζήτηση προς τα εκεί που θέλουν αυτοί. Για παράδειγμα, πριν λίγο καιρό μιλούσα με έναν παλιό φίλο, ο οποίος έπειτα από κάθε τι θετικό που έλεγα, μου έλεγε “Πώς πάει η σχολή;”. Καταλαβαίνω, μπορεί να μη φαίνεται κακό ή περίεργο, όμως από κάποιο σημείο και μετά καταντάει εκνευριστικό και μειωτικό. Όταν ο άλλος ξέρει ότι τα πηγαίνεις καλά με κάτι, αλλά έχεις ανασφάλειες με αυτό, καλό είναι να μη το χρησιμοποιεί εναντίον σου. Με άλλα λόγια, οι αρνητικοί άνθρωποι οδηγούν συζητήσεις σε καταστάσεις που έχουν αυτοί το πάνω χέρι. Αυτό, μας οδηγεί στο επόμενο χαρακτηριστικό:\nΟι αρνητικοί άνθρωποι είναι χειριστικοί και άκρως αυταρχικοί. Ακόμα και αν δεν το καταλαβαίνεις, ακόμα και αν νομίζεις ότι το κάνουν για πλάκα ή από αγάπη. Είναι συνηθισμένο χαρακτηριστικό, ιδιαίτερα μέσα στις σχέσεις. Ο άντρας ή η γυναίκα, προσπαθεί να ελέγξει το/τη σύντροφο του, μέσα από καθημερινές ερωτήσεις του τύπου “Πού ήσουν τόση ώρα;” ή “Ποιος ήταν αυτός που μιλούσες;”. Αν υπερβεί το όριο του “φυσιολογικού” τότε γίνεται κάτι αρκετά δύσκολο να διαχειριστείς και νιώθεις ενοχές και άσχημα συναισθήματα.\nΠοιος δε θεωρείται αρνητικός άνθρωπος\nΠροσωπικά, πιστεύω ότι αρνητικός άνθρωπος ΔΕ θεωρείται κάποιος που πάσχει από μια ψυχική ασθένεια, έχει πολύ άγχος ή γενικότερα οι εμπειρίες που έχει περάσει στη ζωή είναι δύσκολες. Πολλές φορές, συμπεριφερόμαστε με τον τρόπο που έχουμε μάθει από μικροί, χωρίς να προσπαθούμε να τον αλλάξουμε. Με άλλα λόγια, το mindset μας είναι σταθερό, χωρίς να μας δίνει τη δυνατότητα να βελτιωθούμε.\nΆλλες φορές, υπάρχει περίπτωση κάποιος να μη ξύπνησε καλά το πρωί ή να είναι κατά φύση γκρινιάρης. Αυτό δε σημαίνει ότι είναι αρνητικός. Απλώς, είναι ο τρόπος που σκέφτεται και συμπεριφέρεται. Για αυτό, προτείνω να είμαστε προσεκτικοί όταν χαρακτηρίζουμε κάποιον αρνητικό, και ειδικά όταν προσπαθούμε να του βάλουμε κάποια “ταμπέλα”. Είναι μια διαδικασία που χρειάζεται μελέτη, παρατηρητικότητα και ενσυναίσθηση.\nΓιατί είναι σημαντικό να περιορίσεις τους αρνητικούς ανθρώπους από τη ζωή σου\nΌσο προφανές και αν ακούγεται, πολλοί δεν το εφαρμόζουμε. Βάζω και τον εαυτό μου μέσα στο σύνολο, γιατί πολύ απλά είναι δύσκολο να το κάνεις. Πολλές φορές χρειάζεται αρκετός χρόνος ώστε να πάρεις την απόφαση, μα ακόμα περισσότερος για να την εκτελέσεις. Ίσως, αν ξέραμε γιατί είναι σημαντική μια τέτοια διαδικασία, να την επισπεύδαμε και απλώς να δίναμε προτεραιότητα στα θέλω και τις ανάγκες του εαυτού μας, κι όχι του αρνητικού ανθρώπου.\nΌταν περιορίσεις τους αρνητικούς ανθρώπους από τη ζωή σου, θα καταφέρεις να τα βρεις καλύτερα με τον εαυτό σου και τους άλλους. Βλέπεις, οι αρνητικοί άνθρωποι σε παροτρύνουν να εκδηλώνεις τις ανασφάλειες σου ψυχαναγκαστικά και να μη δείχνεις αγάπη στον εαυτό σου. Σε κάνουν να νιώθεις ότι τους χρειάζεσαι για να επιβιώσεις και αυτοί είναι ουσιαστικά ο λόγος που ζεις. Αν τους περιορίσεις λοιπόν, θα ανεξαρτητοποιηθείς και θα νιώσεις καλύτερα.\nΕπίσης, αν περιορίσεις τους αρνητικούς ανθρώπους, η ζωή σου θα ανθίσει. Πώς όταν βάζεις ένα μουχλιασμένο φρούτο δίπλα σε άλλα, μουχλιάζουν και αυτά; Έτσι ακριβώς συμβαίνει και με τη ζωή σου. Αν περιβάλλεσαι από αρνητικούς ανθρώπους, το μόνο που θα καταφέρεις είναι να γίνεις κι εσύ αρνητικός. Μα ακόμα κι αν δε γίνεις, θα νιώθεις άσχημα και αρνητικά μέσα σου. Για αυτό, μια καλή λύση είναι να τους ξεφορτωθείς τελείως από τη ζωή σου. Κι αν δε μπορείς να το κάνεις, τουλάχιστον περιόρισε τις συναναστροφές σου με αυτούς, στις απολύτως βασικές και απαραίτητες.\nΣυνάμα, η ζωή είναι πολύ μικρή, σε διάρκεια, ώστε να καταναλώνεται στους λάθος ανθρώπους. Δεν είσαι αναλώσιμος. Είσαι ένα σπουδαίο άτομο, με πλήθος ταλέντων και ικανοτήτων. Έχεις μια ευχάριστη προσωπικότητα. Δεν είναι απαραίτητο λοιπόν να βασίζεσαι σε κανέναν. Όποιος σου υποσχεθεί μια καλύτερη ζωή, ή πρόσβαση σε έναν τεράστιο πνευματικό πλούτο, κατά πάσα πιθανότητα λέει ψέματα. Η ευτυχία πηγάζει από μέσα μας. Πίστεψε με, όταν νιώσεις καλά και αρχίζεις να το δείχνεις, θα προσελκύσεις και τους ανάλογους ανθρώπους. Για αυτό, μη φοβηθείς να μείνεις μόνος σου για λίγο καιρό. Θα σε βοηθήσει να αναπτυχθείς, ακόμα και αν λένε το αντίθετο.\nΤι μπορείς να κάνεις όταν συναναστρέφεσαι μαζί τους\nΜε μια λίστα, θα προσπαθήσω να σου δώσω βασικές ιδέες επικοινωνίας. Χρησιμοποίησε όποιες σε κάνουν να νιώθεις καλύτερα.\nΝα σκέφτεσαι ότι ο καθένας, κάνει ό,τι καλύτερο μπορεί, με τα μέσα που έχει, αυτή τη δεδομένη στιγμή.\nΜην υποβαθμίζεις τον εαυτό σου, και μη δεχτείς να το κάνει ο συνομιλητής σου.\nΠροσπάθησε να θέσεις διακριτά και σαφή όρια. Αν αυτό δεν είναι εφικτό, προσπάθησε να δημιουργήσεις ένα πλάνος επικοινωνίας. Δηλαδή, πότε θα πείτε τι.\nΚάνε όμορφες σκέψεις, αντικαθιστώντας τις αρνητικές που σου έρχονται στο μυαλό όταν σου λένε κάτι κακό.\nΘυμήσου το παράδειγμα με τα φρούτα και τη μούχλα.\nΌταν νιώσεις ότι ο λόγος της επικοινωνίας εκπληρώθηκε, ευχαρίστησε το συνομιλητή σου και αποχώρησε ευγενικά και διακριτικά.\nΓράψε στο ημερολόγιο σου για την εμπειρία σου, αλλά και ποια ενδεχόμενα μαθήματα μπορεί να πάρεις από αυτή.\nΚάνε κάτι που σου αρέσει πριν, και μετά από μια τέτοια συνομιλία.\nΕπιβράβευσε τον εαυτό σου έπειτα από κάθε ολοκληρωμένη επικοινωνία.\nΑυτά λοιπόν για σήμερα! Χάρηκα που τα είπαμε! Θα χαρώ να διαβάσω τις σκέψεις σου, τους προβληματισμούς σου αλλά και τι σου άρεσε, ή και δε σου άρεσε, από το κείμενο! Να αγαπάς και να προσέχεις τον εαυτό σου, όπως αγαπάς και προσέχεις τους φίλους και την οικογένεια σου!\nΓιατί είναι σημαντικό να κάνεις λίστες ευγνωμοσύνης Γιατί είναι σημαντικό να επενδύσεις στον εαυτό σου Ο ορισμός της σύνδεσης και οι τρόποι επίτευξης της Τι είναι μινιμαλισμός και ποια είναι τα οφέλη του\nPrevious Previous post: Μαθήματα ζωής από την πανδημία\nNext Next post: Πώς να αντιμετωπίσεις τα πνευματικά κολλήματα